Herrelandshold Oldboys/veteran-landsholdet - program 2018 Kampreferater\nHerunder findes kampreferater fra old boys - og veteranlandsholdenes kampe\nEn stolt landstræner Per Andersen med to af hans tidligere spillere fra ungdomslandsholdene og nu debutanter på oldboyslandsholdet. Foto: DBU.\nOldboys landsholdet sprudlede i Svendborg – vandt hele 10-0\nDen lille lokale klub, STJERNEN i Svendborg fejrede sit 50 års jubilæum med en opvisningskamp mod det danske oldboyslandshold – og måtte se sig besejret hele 10-0 af et veloplagt DBU-hold og et par debutanter.\nDe ca. 700 tilskuere, der var mødt frem på det lokale stadion fik sig en ordentlig en på opleveren denne fredag aften.\nTrods det stormende vejr lykkedes det DBU-drengene ikke alene at score mange mål, men så sandelig også ind imellem at vise, hvordan fodbold kan spilles så det ser let ud. Fint opspil helt nede fra de bageste rækker, op gennem midtbanen – ud på fløjene, og så ind over til angriberne, der gang på gang enten kanonerede bolden mod mål, enten med hovedet eller med fødderne. Og havde det ikke været for en godt spillende Stjernen-målmand, Kenneth ”Nulle” Nielsen (især i første halvleg), ja så var resultatet endt langt større.\nDet var ganske vist ikke meget modstand de gamle landsholdsspillere fik i denne kamp, men så kunne DBUfolkene heldigvis diske op med så meget mere af, hvad de kunne – til de mange tilskueres fulde udtrykte tilfredshed. Fem mål i hver halvleg blev det til. Tre sat ind af Peter Graulund, samme antal af Jonas Kamper, to af debutanten Jeppe Curth, et af Martin Jørgensen og endelig det sidste af holdets veteran, Rene O. Hansen på et straffespark.\nOldboys landsholdets engagerede træner Per Andersen takkede efter kampen alle sine spillere og staben omkring holdet for ikke alene en flot indsats i denne kamp, men i det hele taget for et uforglemmeligt forår her i 2018 (3 kampe, 3 sejre og en målscore på hele 23-0) – ligesom han udtrykte håbet om fortsættelse med holdet.\nDisse opvisningskampe er af stor værdi, dels for de lidt mindre klubber rundt om i landet, som får mulighed for at opleve ”de tidligere stjerner” live, muligheden for at tjene en skilling på arrangementet, samt til glæde for de ældre DBU-folk (såvel spillere som ledere) for at gensyn med ”gamle dages minder”.\nFlot arrangeret hele vejen igennem af den lille klub her, hvor formanden Carsten Thrane efter kampen under den traditionelle spisning holdt en fin takketale til DBU – og hvor DBU-holdets anfører Stig Tøfting på vanlig humoristisk måde, dels sagde tak for kampen, dels ”gav lidt gas” til nogle af sine egne medspillere.\nTid og sted: Fredag den 22. juni 2018\nKamp: Stjernen (Svendborg) – DBU’s Oldboys landshold (2 x 35 minutter)\nAnledning: Stjernen (Svendborg)’s 50 års Jubilæum\nResultat: 0-10 (0-5)\nMålene: 0-1 Peter Graulund (8), 0-2 Jonas Kamper (10), 0-3 Jonas Kamper (12), 0-4 Jeppe Curth (20), 0-5 Peter Graulund (25), 0-6 Peter Graulund (36), 0-7 Jonas Kamper (53), 0-8 Rene O. Hansen (58, str.), 0-9 Martin Jørgensen (60), 0-10 Jeppe Curth (67).\nMorten Cramer – Anders Møller Christensen – Michael Gravgaard – Martin Albrechtsen (debut) – Allan Jepsen – Chris Sørensen – Jonas Kamper – Stig Tøfting – Martin Jørgensen – Peter Graulund – Jeppe Curth (debut)\nUdskiftningsspillere, der alle blev indskiftet: Kaspar Dalgas – Rene O. Hansen\nWe are a very strong team!\nPer Andersens tropper viste vejen for de danske drenge i Rusland med mange mål i årets anden opvisningskamp i Hammelev.\nGejst, engagement, viljestyrke, vindermentalitet, spilleglæde og humør var parolen fra holdets særdeles engagerede træner i oplægssnakken til fredagens opvisningskamp. "I har tidligere på diverse landshold vist disse egenskaber – og I gør det fortsat. Giv modstanderholdet og tilskuerne lidt af det samme i dag – så bliver det igen en oplevelse for alle!", lød det blandt andet.\nSom sagt, så udført.\nDa dommeren efter 70 minutters spil på den hårde bane fløjtede kampen af, var stillingen på målregnskabet 8-0 til Oldboyslandsholdet – og de godt 500 tilskuere, havde fået hvad de kom for, nemlig oplevelse og underholdning. Fire mål i første halvleg og det samme antal i anden, sat ind af henholdsvis Peter Graulund med 3 scoringer, 2 hver af Jonas Kamper og Kasper Dalgas og det sidste af kampens midtbanegeneral Chris Sørensen.\nAdskillelig flere kunne være gået samme vej, hvis ikke det havde været for en fint spillende Hammelev-målmand Kenth Asmussen, kaldet ”Tigeren”. Uden ham på mål, var kampen endt med tocifret sejr til Oldboyslandsholdet.\nKampen gav desuden debut til to nye på Oldboys landsholdet, nemlig målmanden Lasse Sørensen og forsvarsspilleren Jacob Sørensen, kaldet ”Tazz” (hvorfor vides ikke af denne klummes skribent!). Førstnævnte fik ikke rigtigt vist sine evner, dertil var opgaven for spinkel og let, hvorimod Jacob Sørensen rigtigt fik vist flotte takter, ikke mindst på grund af sit hurtige antrit langs venstre sidelinje og sine fine placeringer, fri til konstant at blive spillet.\nAndre markante præstationer sås fra holdets midtbane duo Chris Sørensen og Jonas Kamper, ligesom den lille terrier Peter Graulund oppe foran var en evig trussel foran mål med sine stadige hurtige ryk og kompetente afslutninger. ”We are a very strong team!”, som træner Per Andersen sluttede sin evalueringsnak med spillerne umiddelbart efter kampen.\nTid og sted: Fredag den 8. juni 2018\nKamp: Hammelev SUF – DBU’s Oldboys landshold (2 x 35 minutter)\nAnledning: Hammelev SUF’s 90 års jubilæum\nResultat: 0-8 (0-4)(0-4)\nMålene: 0-1 Jonas Kamper (14), 0-2 Chris Sørensen (19), 0-3 Peter Graulund (30), 0-4 Peter Graulund (32), 0-5 Kasper Dalgas (36), 0-6 Jonas Kamper (41), 0-7 Kasper Dalgas (55), 0-8 Peter Graulund (65).\nLasse Sørensen (debut) – John Sivebæk – Jacob ”Taz” Sørensen (debut) – Anders Møller Christensen – Christian Duus – Chris Sørensen – Jonas Kamper – Palle Sørensen – Peter Graulund – Martin Jørgensen – Jeppe Tengbjerg\nUdskiftningsspillere, der alle blev skiftet ind: Kasper Dalgas – Rene O. Hansen.\nReferat: Vagn Christensen\nÅrets første debutanter: Fra højre - Jonas Kamper, Thomas G. Christensen, Rajko Lekic og Christopher Poulsen. Foto: Vagn Christense\nFlot vejr – flot kulise – og 5-0 sejr!\nDet blev til en sejr på 5-0 til Oldboys-landsholdet i årets første opvisningskamp. På trods af nabo-superligaklubben AGF’s vigtige kamp i København mod FCK var hele 1.749 tilskuere mødt frem denne skønne, varme forårsaften i Hammel til den lokale klubs 100 års jubilæumskamp mod de gamle landsholdskæmper fra DBU.\nOg trods det faktum at hjemmeholdet faktisk stillede op med mere end samlet set to hele hold, der konstant blev skiftet ud og ind – selv med byens borgmester i kamptøjet – ja så lykkedes det ikke for værterne at få scoret et eneste mål. Tættest på kom holdet ca. 20 minutter inde i første halvleg, da en Hammelangriber trillede bolden forbi den ene opstander, efter en større misforståelse i DBU-forsvaret.\nPå dette tidspunkt var DBU-mandskabet allerede kommet foran 1-0 på et udmærket mål i det 9. minut sat ind af altid farlige Jeppe Tengbjerg. Og mere blev det faktisk ikke til fra værterne. Som kampen skred frem, blev det mere og mere tydeligt, at DBU-mandskabet var overlegne – heldigvis! Inden dommerens pausesignal havde de danske landsholdsdrenge bragt sig foran både 2-0 og 3-0 på to glimrende hovedstød af Hans Henrik Andreasen efter gode indlæg fra fløjen, først fra John Sivebæk og kort efter på et fint hjørnespark fra Peter Graulund.\nTo mål af Rajko Lekic i anden halvleg!\nOldboys-landsholdets træner, Per Andersen skiftede lidt ud i pausen, og det benyttede en af holdets 4 debutanter sig af ved allerede kort efter indskiftningen at score til 4-0 efter en fin dribletur udenom et par Hammel-forsvarere inklusive målmanden. Og samme spiller scorede holdets sidste mål til slutresultatet 5-0 godt midtvejs i halvlegen på endnu et fint hovedstød.\nEndnu engang gjorde 'de gamle drenge' en fin figur som reklame for fodbolden – selvom man godt ind imellem kunne fornemme at det var årets første kamp for holdet . Og de mange tilskuere fik sig ”en på opleveren” – og nogle autografer af de tidligere topspillere.\nTid og sted: Fredag den 25. maj 2018\nKamp: Hammel GF – DBU’s Oldboys landshold (2 x 35 minutter)\nAnledning: Hammel GF’s 100 års jubilæum\nTilskuere: 1.749 Resultat: 0-5 (0-3)(0-2)\nMålene: 0-1 Jeppe Tengbjerg (9) – 0-2 Hans Henrik Andreasen (31) – 0-3 Hans Henrik Andreasen (33) – 0-4 Rajko Lekic (43) – 0-5 Rajko Lekic (57)\nDBUs Holdopstilling: Martin S. Jensen – John Sivebæk – Thomas Christensen (debut) – Chris Sørensen – Christopher Poulsen (debut) – Hans Henrik Andreasen – Jonas Kamper (debut) – Thomas Thorninger – Peter Graulund – Stig Tøfting – Jeppe Tengbjerg Udskiftningsspillere, der alle blev skiftet ind: Christian Lundberg – Rajko Lekic (debut) – Michael Birkedal\nRichard Møller Nielsen mindet i 10-0-sejr over Kerteminde\nFire mål af Jeppe Tengbjerg og tre af Morten Bisgaard grundlagde storsejren i sæsonens sidste opvisningskamp, hvor der var fortjent hyldest til Richard Møller Nielsen og debut til Thomas Gravesen.\nDe ca. 1.000 tilskuere, der var mødt frem på Kerteminde Stadion denne fredag aften, fik sig en rigtig en på opleveren!\nFørst blev 25 års-jubilæet for A-landsholdstræneren for EM-guldholdet i 1992, Richard Møller Nielsen, fejret. Han havde i sine yngre dage en nær tilknytning til klubben og blev mindet ved et minuts applaus inden kampstart samt overrækkelse af en fin krans med spillernes autografer til sønnen, Tommy – en fornem gestus for en stor præstation.\nEfterfølgende diskede oldboys-landsholdsspillerne op med meget fint, sprudlende og underholdende fodboldspil med masser af scoringer.\nOg mange flere bolde kunne være havnet i Kerteminde-buret, hvis ikke det havde været for det målmandsskift, der foregik i pausen. Landsholdets målmand, Lars Høgh, skiftede den rød-hvide dragt ud med Kertemindedragten og præsterede adskillige pragtredninger, der forhindrede en endnu større øretæve til værterne.\nSærligt angriberne Jeppe Tengbjerg og Morten Bisgaard var denne aften i målhumør. Fire mål blev sat ind af Jeppe og tre af Bisgaard, men skal man fremhæve en af de i alt ti scoringer, må det blive den sidste: Landsholdets træner Per Andersen havde ”gemt” Thomas Gravesen til indtræden i kampen godt halvvejs inde i anden halvleg, hvilket gav ekstra skub i løjerne. En perfekt lang aflevering på tværs af banen fra højre til venstre endte hos Morten Bisgaard, der lynhurtigt afdriblede forsvarets højre side og sendte bolden tæt ind under mål, hvor holdets utrættelige anfører Stig Tøfting var skudt med frem og let kunne sætte indersiden på til kampens slutresultat 10-0. Et flot punktum for en fin kamp, som du kan se højdepunkter fra her.\nEfter kampen samledes de to hold, dommertrioen med Claus Bo Larsen i spidsen (han kan endnu!) og værternes sponsorer og hjælpere til den vanlige spisning, hvor anfører Stig Tøfting på sjov og humoristisk vist lykønskede værterne med jubilæet.\nTak for kampen, tillykke med jubilæet og god vind fremover!\nTid og sted: Fredag den 8.september 2017.\nKamp: Kerteminde Boldklub (KB) – DBU’s Oldboys landshold (2 x 35 minutter)\nAnledning: Kerteminde Boldklubs 90 års jubilæum + hyldest til Richard Møller Nielsen\nResultat: 0-10 (0-6), (0-4)\nMålene: 0-1 Jeppe Tengbjerg (7) – 0-2 Jeppe Tengbjerg (12) – 0-3 Jeppe Tengbjerg (21) –\n0-4 Morten Bisgaard (22) – 0-5 Morten Bisgaard (25) – 0-6 Morten Bisgaard (29) –\n0-7 Jeppe Tengbjerg (37) – 0-8 Anders Møller Christensen (50) – 0-9 Rene O. Hansen (68) – 0-10 Stig Tøfting (70)\nLars Høgh – John Sivebæk – Jan Michaelsen – Rene Henriksen – Anders Møller Christensen – Thomas Helveg – Stig Tøfting – Martin Jørgensen – Kaspar Dalgas – Morten Bisgaard – Jeppe Tengbjerg\nUdskiftningsspillere, der alle blev skiftet ind: Peter Skov Jensen – Thomas Gravesen (debut) – Michael Birkedal – Thomas Thorninger – Rene O. Hansen.\nGraulund og Dalgas i hopla i storsejr over Rørbæk\nTre mål hver af de to angribere lagde grunden til ny storsejr til ”de gamle” mod et lokalt hold fra Rørbæk, der blandt andet havde taget den tidligere racerkører, Tom Kristensen, med.\nEndnu engang henrykkede spillerne på det danske Oldboys-landshold det lokale publikum, der var mødt talstærkt op på det jubilerende stadion i Rørbæk. Den lille by uden for Hobro har kun godt 400 indbyggere, så de 600, der var mødt frem til dagens kamp, må siges at have haft godt tag i også adskillige fra nabobyerne. Og de gik ikke forgæves!\nIkke alene diskede Oldboys-landsholdet op med fint spil – især i første halvleg – og et par ”målkonger” i form af den vikarierende nyvalgte anfører, Peter Graulund, og hans makker, Kaspar Dalgas, der hver scorede tre mål – men også det indslag i kampen, at den tidligere racerkører og mangedobbelte Le Mans-vinder, Tom Kristensen, var med for hjemmeholdet. At Kristensen ankom i en helikopter gjorde bare aftenen endnu mere seværdig for de fremmødte.\nFaktisk har Tom Kristensen slået sine folder i Rørbæk i sine spæde ungdomsår – og hans far var en habil førsteholdsspiller, lykkedes det aftenens speaker Tommy ”Kuglepen” Poulsen at få listet ud af den tidligere racerkører i et interview under kampen.\nDe lokale værter fik reduceret landsholdets føring ved stillingen 2-0 på et udmærket fladt skud op ad den fjerneste stolpe – sat ind af naboklubben Hobros tidligere formand Steen Juulsgaard. Et skud, som landsholdets målmand Mogens Krogh ikke havde en chance for at nå ned til.\nTillykke med jubilæet og god vind fremover\nOldboys-landsholdet havde måttet skifte anførerhvervet ud til aftenens kamp, idet Stig Tøfting var forhindret på grund af arbejde i forbindelse med en stor boksekamp i Las Vegas. Den vikarierende Peter Graulund havde derfor fået hvervet med under den efterfølgende banket at sige tak for kampen. Det klarede angriberen så fornemt, at Tøftings tjans i fremtiden måske er i fare?\nTid og sted: Fredag den 25. august 2017.\nKamp: Rørbæk IF – DBU’s Oldboys landshold (2 x 35 minutter)\nAnledning: Den lokale stadionbane fylder 70 år – og byfesten har 40 års jubilæum.\nResultat: 1-7 (1-5), (0-2)\nMålene: 0-1 Peter Graulund (14) – 0-2 Peter Graulund (18) – 1-2 (21) – 1-3 Kaspar Dalgas (27) – 1-4 Kaspar Dalgas (29) – 1-5 Peter Graulund (35) – 1-6 Christian Lundberg (58) – 1-7 Kaspar Dalgas (69).\nMogens Krogh – Steen Nedergaard – Rene Henriksen – Allan K. Jepsen – Daniel Jensen – Henrik ”Mini” Rasmussen – Peter Graulund – Thomas Thorninger – Kaspar Dalgas – Christian Duus Petersen – Tommy Bechmann\nUdskiftningsspillere, der alle blev skiftet ind: Martin S. Jensen – Palle Sørensen – Michael ”Mio” Nielsen – Christian Lundberg – Rene O. Hansen.\nOldboys-landsholdet tilbage på sporet med 11-0 over Rise på Ærø.\nPer Andersens tropper imponerede igen med underholdende spil og mange mål til de fremmødte 600 tilskueres udtrykte tilfredshed.\nResultatet 1-1 i holdets seneste kamp i Nykøbing Mors skulle revancheres, var Per Andersens vigtigste pointe i 'pep talken' til sit hold inden kampen mod Rise – og spillerne forstod det. Og da værterne fra den jubilerende værtsklub ligeledes havde forstået at stille med et ”tilpas aldrende mandskab”, fik tilskuerne hvad de kom efter – nemlig god fodboldopvisning og masser af mål.\nIsær landsholdets tre frontangribere, Jeppe Tengbjerg, Peter Graulund og Kaspar Dalgas, var i målhumør. Trioen tegnede sig for ni af de i alt 11 scoringer, oldboys-landsholdet fik sat ind, mens Morten Bisgaard og den debuterende Kim Daugaard tegnede sig for de to resterende.\nHavde det ikke været for en godt spillende Rise-målmand imellem stængerne, så var kampen endt med en endnu større sejr.\nTil gengæld var der ikke meget at lave for oldboys-landsholdets to målmænd i den anden ende. Morten Cramer i første halvleg og debutant Brian Flies i anden havde vel tilsammen ikke mere end en håndfuld gange, de måtte gribe ind.\nVed den vanlige efterfølgende bespisning takkede værterne for kampen og DBU's velvilje til at bringe oldboys-landsholdet frobi for markeringen af 100 års-jubilæet, ligesom Stig Tøfting på holdets vegne leverede sin vanlige underholdning i lykønskningstale til værterne.\nTak for kampen, tillykke med 100 års-jubilæet og god vind fremover!\nTid og sted: Fredag den 18. august 2017.\nKamp: Rise Skytte & Idrætsforening – DBU’s Oldboys landshold (2 x 35 minutter)\nAnledning: Rise Skytte & Idrætsforenings 100 års Jubilæum\nResultat: 0-11 (0-5), (0-6)\nMålene: 0-1 Jeppe Tengbjerg (7) – 0-2 Jeppe Tengbjerg (12) – 0-3 Morten Bisgaard (26) –\n0-4 Kaspar Dalgas (31) – 0-5 Kim Daugaard (33) – 0-6 Peter Graulund (38) –\n0 -7 Peter Graulund (40) – 0-8 Kaspar Dalgas (42) – 0-9 Peter Graulund (50) –\n0-10 Kaspar Dalgas (68) – 0-11 Kaspar Dalgas (70)\nMartin S. Jensen – Søren Colding – Ulrik Laursen – Jan Kristiansen (debut) – Thomas Helveg –\nKim Daugaard (debut) – Stig Tøfting - Morten Bisgaard – Peter Graulund – Kaspar Dalgas – Jeppe Tengbjerg\nUdskiftningsspillere, der alle blev skiftet ind: Brian Flies (debut) – Michael Birkedal – Lars Jakobsen – Rene O. Hansen.\nFørste pointtab til landsholdet – 1-1 i Nykøbing Mors\n(Nykøbing Mors, fredag den 4. august 2017)\nForsinket fly fra Kastrup og dårligt dansk sommervejr var måske årsag til at ”de gamle” drenge kun formåede at score en enkelt gang. Men også modstandernes styrke i form af (alt for..!) mange unge hurtigløbere, der konstant var på færde, var kraftigt medvirkende til, at oldboys-landsholdets træner, Per Andersen, for første gang siden sin tiltræden måtte gå fra banen uden sejr.\nTrods det kolde og regnfulde vejr havde godt 1.100 tilskuere denne fredag aften fundet vej til stadion i Nykøbing Mors i håbet om at opleve fodboldopvisning af de gamle landsholdsdrenge – samt for at hylde de lokale, dels med NIF’s 125 års jubilæum, dels som indledning til opstart af en helt ny klub, MorsØ FC.\nDet viste sig dog hurtigt, at DBU-mandskabet slet ikke havde fundet de gode takter frem fra foråret; store chancer især i første halvleg blev på det skammeligste misbrugt (!) – og da det lokale mandskab faktisk var særdeles kvalificerede modstandere, ja så blev det mere til en ”rigtig fodboldkamp” frem for en gang ”fodboldopvisning.” Det generede dog ikke de fremmødte tilskuere, der faktisk imod kampens slutning gerne havde set, at oldboys-landsholdet var blevet sendt hjem med et af de ellers meget sjældne nederlag.\nLandsholdet kom foran efter godt syv minutters spil på et mål sat ind af midtbaneslideren Martin Jørgensen, der tæt under mål omsatte en fin aflevering fra Tommy Bechmann – og så skete der faktisk ikke mere i første halvleg, bortset altså fra et par store afbrændere af angriberne Kaspar Dalgas og Peter Graulund.\nVærternes udligner efter stor misforståelse i landsholdets forsvar!\nHoldets træner, Per Andersen fik i pausen pustet lidt mere gejst, vilje og gå-på-mod ind i sit mandskab, dog uden den store effekt, og da landsholdets målmand, den indskiftede Morten Cramer, og holdets forsvarer Allan K. Jepsen totalt misforstod hinanden ved en ufarlig bold frem på banen cirka midtvejs i anden halvleg, havde en af værternes angribere let ved at opsnappe bolden og sende den ind i kassen til udligning 1-1. En stilling, der holdt til slut.\nEfter kampen var der som vanligt fin stemning ved de veldækkede borde, og landsholdets anfører Stig Tøfting bragte på eminent og humoristisk vis den sædvanlige DBU's officielle tak og lykønskning til værterne, med ”formaning om” næste gang at stille op med lidt ældre spillere end dem, man af og til ofte skiftede ind.\nTak for kampen – tillykke med jubilæum – og held og lykke med det nye MorsØ FC!\nDato og sted: Fredag den 4. august 2017, Nykøbing Mors.\nKamp: Nykøbing Mors IF – DBU’s Oldboys landshold (2 x 35 minutter)\nAnledning: NIF's 125 års Jubilæum – og samtidig opstart af MorsØ FC\nResultat: 1-1 (0-1), (1-0)\nMålene: 0-1 Martin Jørgensen (7.) – 1-1 (52.)\nMartin S. Jensen – John Sivebæk – Chris Sørensen – Allan K. Jepsen – Martin Jørgensen – Stig Tøfting – Christian Duus Petersen – Henrik ”STORE” Larsen – Tommy Bechmann – Kaspar Dalgas – Peter Graulund.\nUdskiftningsspillere, der alle blev skiftet ind: Morten Cramer – Michael Nonbo – Michael ”mio” Nielsen – Christian Lundberg – Michael Birkedal\n5 mål af Tengbjerg og debut til Jon Dahl og Daniel Jensen\nForårets sidste kamp gav kæmpesejr til Oldboys landsholdet over et udvalgt hold fra den jubilerende klub i Faxe ladeplads. Kampen gav også debut til A-landsholdets assisterende træner John Dahl Tomasson samt Daniel Jensen, der begge gled fint ind i samarbejdet med de øvrige garvede Oldboys landsholdsspillere.\n(Faxe Ladeplads, fredag den 16. juni 2017)\nGodt 1500 tilskuere fik sig en rigtig fin opvisningskamp denne fredag aften, hvor vejrguderne heldigvis havde vist sig fra en noget bedre side end tilfældet havde været ugen før i Sdr.Rind/Vinkel. Ikke alene fik man ind imellem set prøver på det, landsholds spillerne tidligere havde vist på A-landsholdet, men også rigtigt mange mål – og indimellem endda rigtigt flotte mål. Særligt havde Jeppe Tengbjerg rigtigt fået skruet knopperne rigtigt på sine støvler denne aften. Hele 5 gange nettede han, 2 i første halvleg og 3 i anden!\nMen også den debuterende Jon Dahl Tomasson kunne finde vej til modstandernes netmasker, efter først – i kampens start – at have vænnet sig til tempo og spil på holdet. Et imod slutningen af første halvleg og et sat ind cirka midtvejs i anden halvleg. De sidste 3 scoringer blev sat ind af Christian Poulsen, Stig Tøfting og Per Krøldrup.\nHoldet går nu på sommerferie – og kan med god samvittighed gøre det i forvisning om at have ydet nogle gode indsatser her i foråret. 4 kampe, 4 sejre – og en målscore på hele 32-1, noget af det flotteste, holdet har præsteret gennem de snart mange år, man har rejst rundt i det ganske land og præsteret opvisningskampe af virkelig høj klasse, til gavn og hjælp for arrangørklubberne ved forskellige lokale mærkedage.\nSåledes også denne aften i det sydsjællandske, hvor værterne i lighed med alle tidligere havde sat alle sejl til for at gøre deres jubilæum så festligt som muligt. Mobile tribuner var opsat, adskillige pølse- og forfriskningstelte var sat op flere steder, og næsten 300 mennesker var med til den flot arrangerede efterfølgende festbuffet i den nærliggende idrætshal. En stor dag for de lokale værter – og en ligeså stor tak fra os alle i DBU.\nKamp: Faxe Ladeplads IF – DBU’s Oldboys\nSted Fredag den 16. juni 2017 i Faxe Ladeplads\nAnledning 90 års jubilæum i Faxe Ladeplads Idrætsforening\nResultat 0-10 (0-4)\nKampforløb 0-1 Jeppe Tengbjerg(5)\n0-2 Christian Poulsen(28)\n0-3 Jeppe Tengbjerg(31)\n0-4 Jon Dahl Tomasson(34)\n0-5 Jeppe Tengbjerg(42)\n0-6 Jeppe Tengbjerg(45)\n0-7 Jon Dahl Tomasson(49)\n0-8 Stig Tøfting(58)\n0-9 Jeppe Tengbjerg(61)\n0-10 Per Krøldrup(68)\nHoldopstilling Peter Skov Jensen – Christian Poulsen – Martin Laursen – Rene Henriksen – Anders Møller Christensen - Daniel Jensen(debut) – Jon Dahl Tomasson(debut) – Stig Tøfting – Peter Madsen –\nPer Krøldrup – Jeppe Tengbjerg\nUdskiftningsspillere, der alle blev skiftet ind: Jan Michaelsen – Nicolai Stokholm – Mikkel Beckmann\nStorsejr over Sdr. Rind/Vinkel i silende sommerregn!\n(Sdr. Rind/Vinkel - Danmark 9. juni 2017)\nTrods det ualmindeligt dårlige vejr fik de, der var mødt frem, en flot målfest med Peter Graulund i spidsen som den helt store målkonge. Hele fire gange nettede den lille ihærdige angriber, mens der var debut til målmand Thomas Sørensen, som var hjemme i Danmark på et kort visit fra sit hjem i Australien.\nFor tredje gang her i foråret leverede de gamle landsholdsdrenge en fin opvisningskamp med masser af mål. Hele otte af slagsen blev det til denne fredag aften i det midtjyske. Og det kunne endda være blevet til endnu flere, hvis ikke det havde været for en flot spillende værtskeeper, der især i første halvleg diskede op med den ene flotte redning efter den anden. Desværre for værterne måtte han udgå cirka ti minutter inde i anden halvleg efter et sammenstød med oldboyslandsholdets Peter Graulund. Værternes reserve kunne ikke helt leve op til sin forgængers pragtredninger, og det betød ekstra gang i måltavlen.\n2 mål i første halvleg – hele 6 i anden!\n”Vi har i årets to første kampe scoret hele syv gange, så I har noget at leve op til." Det var træner Per Andersens peptalk til sit mandskab inden kampstart. Men den opfordring blev først fulgt op for alvor efter pausen.\nKaspar Dalgas og Graulund havde i første halvleg sørget for, at landsholdet kunne gå til pause foran 2-0 - og de mange scoringer efter målmandsskiftet blev sat ind af selv samme Graulund med hele tre flere af slagsen, to af indskiftede Jeppe Tengbjerg og endelig et ekstra flot mål sat ind af Tommy Bechmann, der med et fint hælspark havde gjort det til 4-0 midtvejs i halvlegen.\nFin stemning på lægterne trods monsunregn\nI omegnen af 300 tilskuere havde trodset det ualmindeligt dårlige vejr. Hele dagen havde regnen silet ned i kaskader, og den ellers flotte bane var blevet godt gennemvåd, så aktørerne havde ind imellem udfordringer i at få bolden til at gøre som tiltænkt.\nOg synd for værterne, der havde lagt rigtigt mange kræfter i at få et fint arrangement til at klappe helt perfekt – hvilket heldigvis lykkedes til fulde. Men de, der havde trodset vejrguderne, fik alligevel en fin kamp med opvisning i teknisk spil med den runde læderbold.\nTak til værterne for et fint arrangement fra os alle i DBU!\nTid og sted: Fredag den 9. juni 2017 i Sdr.Rind/Vinkel (ved Viborg)\nKamp: Sdr.Rind/Vinkel (udvalgt hold) – DBU’s Oldboys landshold (2 x 35 minutter)\nAnledning: 40 års Jubilæum i forbindelse med sammenlægningen af de 2 klubber.\nResultat: 0-8 (0-2)(0-6)\nMålene: 0-1Kaspar Dalgas (3) – 0-2 Peter Graulund (32) – 0-3 Jeppe Tengbjerg (48) –\n0-4 Tommy Bechmann (53) – 0-5 Peter Graulund (59) – 0-6 Peter Graulund (65) –\n0-7 Peter Graulund (67) – 0-8 Jeppe Tengbjerg (69)\nThomas Sørensen (debut) – John Sivebæk – Ralf Pedersen – Thomas Frandsen – Michael Nonbo – Hans Henrik Andreasen – Tommy Bechmann – Martin Jørgensen – Kaspar Dalgas – Jess Thorup – Peter Graulund\nUdskiftningsspillere, der alle blev skiftet ind: Menrik ”mini” Rasmussen – Søren Frederiksen – Jeppe Tengbjerg.\nOldboyslandsholdet vandt 7-0 i Struer!\n(Struer - Danmark 19. maj 2017)\nFlot opvisning og hele syv mål blev det til i holdets anden kamp i år. Desværre måtte Bo Hansen en tur på hospitalet med en grim skade efter blot 1 minuts spil i anden halvleg efter netop at være kommet på banen.\nDe godt 900 fremmødte tilskuere fik på denne lune forårsaften en rigtig fin fodboldopvisning af de gamle landsholdskæmper, hvor især Martin Jørgensen (kåret som kampens spiller af såvel byens borgmester og turistchef), Stig Tøfting og den arbejdsivrige Peter Graulund rigtigt foldede sig ud. Men også forsvarsspillerne Anders Møller Christensen og Christian Duus Petersen fik vist fornemme takter – især i, hvordan man standser et ellers ihærdigt kæmpende Struer-angreb. Men lige meget hvor mange indskiftere værtsklubben sendte på banen, sørgede landsholdets forsvar for at lukke dem ned.\nTre mål blev det til inden pausen, først et kanonskud af Graulund, så en fin friløber og et lille lop af Martin Jørgensen og endelig det tredje sat ind af Søren Frederiksen ”med et lille prik” under Struers fremstormende målmand.\nÆrgerlig skade til Bo Hansen\nI pausen havde landstræner Per Andersen skiftet Søren Frederiksen ud med Bo Hansen, der desværre kun fik cirka 60 sekunder på banen, før han blev ramt en øjensynlig slem skade (akillessenen er muligvis røget!) – så slem, at holdets læge Mogens Kreutzfeldt måtte køre ham på hospitalet.\nSå Søren Frederiksen måtte igen træde til på banen!\nDe fine opvisningstakter fortsatte - trods Bo Hansens uheld - i anden halvleg med yderligere fire kasser af Oldboyslandsholdet. Et flot hovedstød fra Martin Jørgensen på et fint oplæg fra Graulund gjorde det til 4-0, Søren Frederiksen gjorde det til 5-0, og cirka midtvejs i halvlegen scorede anfører Stig Tøfting sikkert til 6-0 på et straffespark begået mod Peter Graulund. Endelig blev holdets sidste mål sat ind kort før slutfløjt af Christian Duus Petersen, der var gået med frem i angrebet.\nFin stemning på lægterne\nVærterne fra Struer havde sørget for, at ”alt var, som det skal være til sådan et arrangement”. Ud over det lune forårsvejr, var der godt gang i de opstillede pølse- og ølboder, ligesom stemningen ved den efterfølgende banket i det fornemme klubhus var helt på toppen, med fine indlagte taler fra såvel værterne som fra Oldboyslandsholdets anfører, Stig Tøfting.\nTak til værterne for et fint arrangement fra os alle i DBU.\nTid og sted: Fredag den 19. maj 2017, Struer Idrætspark\nKamp: Struer (udvalgt hold) – DBU’s Oldboys landshold (2 x 35 minutter)\nAnledning: Struer bys 100 års Købstadsjubilæum samt byens fejring af firmaidrættens 50 års jubilæum.\nResultat: 0-7 (0-3) (0-4)\nMål: 0-1 (13.min.: Peter Graulund), 0-2 (23.min.: Martin Jørgensen), 0-3 (29.min. Søren Frederiksen), 0-4 (49.min.: Martin Jørgensen), 0-5 (50.min.: Søren Frederiksen), 0-6 (55.min.: Stig Tøfting, str.), 0-7 (70.min.: Christian Duus Petersen)\nMorten Cramer – Michael Nonbo – Anders Møller Christensen – Christian Duus Petersen – Allan\nK. Jepsen – Martin Jørgensen – Stig Tøfting – Michael ”Mio” Nielsen – Kaspar Dalgas – Søren\nFrederiksen – Peter Graulund\nUdskiftningsspillere, der alle blev skiftet ind: Kaj Stefansen – Bo Hansen – Michael Birkedal\nStartopstillingen da det danske Old Boys-landshold mødte Stenstrup IF . Foto: Fodboldbilleder.dk.\nOldboys: Årets første sejr i rødt og hvidt\n(Hørning GF - Danmark 5. maj 2017)\nOldboys-landsholdet fortsatte takterne fra sidste års fremragende kampe i årets første landskamp, der blev spillet i Hørning ved Randers. Her fejrede Hørning GF 150 års jubilæum og havde i den anledning besøg af det Tøfting & co. Det helt store trækplaster var i den forbindelse DBU's Old Boys-landshold, der var kommet til byen med fem tidligere Randers FC-spillere på holdkortet for at markere klubbens milepæl med en kamp mod det lokale serie 3-hold\nDe godt 1150 tilskuere blev vidner til en fremragende fodboldkamp, der sluttede 7 - 1 til de "gamle drenge". Atter en gang demonstrerede oldboys-drengene, at de mestrer alle fodboldspillets finurligheder i en igen flot og underholdende fodboldkamp på grønsværen ud i det ganske danske land.\nAt en by som Hørning GF med 300 indbyggere kan samle 1150 tilskuere til en kamp mod Old boys landsholdet er i sig selv fascinerende. Michael Gravgaard havde desuden i dagens anledning overtaget anførerbindet fra Stig Tøfting som nuværende direktør i Randers FC i. Han roste efter kampen banen og klubben for det enestående arbejde, der var blevet udført af over 80 frivillige.\nSom altid var der efter kampen autografskriverier og fotografering af " de gamle knægte," samt en middag, hvor der var tid til både et par gode råd og anekdoter fra de tidligere landsholdsspillere.\nSe artikel i Randers Ams Avis her\nSe indslag fra kampen i TV2 Østjylland her\nTid og sted: Fredag den 5. maj 2017, Hørning GF Stadion ( ved Randers ).\nKamp: Hørning GF - DBU Old Boys landsholdet ( 2 x 35 minutter )\nAnledning: Klubbens 150 års jubilæum.\nResultat: 1 - 7 ( 1 - 3 ) ( 0 - 4 ).\nMål: 1 - 0 Morten Andersen ( 12. min. ), 1 - 1 Tommy Bechmann ( 15. min. ), 1 - 2 Tommy Bechmann ( 22. min. ), 1 - 3 Peter Graulund ( 27. min ),\n1 - 4 Martin Jørgensen ( 42. min ), 1 - 5 Peter Graulund ( 44. min ), 1 - 6 Jeppe Tengbjerg ( 61. min. ), 1 - 7 Kaspar Dalgas ( 67. min. ).\nStartopstilling: Martin Jensen - Hans Henrik Andreasen - Michael Gravgaard - Christian Duus Petersen - Allan K. Jepsen - Henrik "Mini" Rasmussen -\nStig Tøfting - Martin Jørgensen - Peter Graulund - Tommy Bechmann - Mikkel Bechmann.\nUdskiftningsspillere, der blev skiftet ind i pausen: Kaj Stefansen - Palle Sørensen - Jeppe Tengbjerg - Kaspar Dalgas.\nTotalsucces i årets sidste opvisningskamp\nDe godt 600 tilskuere, der fredag aften var mødt frem på det sensommer-solbeskinnede Jernløse Stadion i det nordvestlige Sjælland (tæt ved Holdbæk) fik som alle Oldboysholdets øvrige modstandere gennem året en rigtig flot og underholdende fodboldkamp, med masser af mål, sjove episoder og fint opvisningsspil – og en fin debut af forsvarsklippen Per Krøldrup.\nHjemmeholdet, der stillede op med en god gang blanding af såvel nuværende som ældre spillere indledte løjerne med en chok-start, idet det lykkedes dem – allerede i kampens indledning – at bringe sig i spidsen 1-0, efter lidt fumleri i landsholdets forsvar. En tilbagelægning fra Martin Laursen forvirrede den ellers normalt så sikre målmand, Mogens Krogh så meget, at Jernløses angriber, Martin Jaksland let kunne skubbe en løs bold ind i kassen.\nHeldigvis fik landsholdet stabiliseret sig bagude, og da midtbanen med Tøfting og Poulsen først fik taget rigtigt fat og fodret såvel fløjene som angriberen Mads Junker, ja så så man det fine spil rigtigt udfolde sig. Ja sågar forsvareren Martin Laursen trak med op, og det var netop ham, der på et fint skud langt udefra første gang fik passeret Jernløses målmand, Bom sagde det!- og så havde landsholdet udlignet til 1-1 efter godt et kvarters spil.\nResten af halvlegen stod der så opvisningspil på programmet, og det ene flotte angreb efter det andet skyllede ned mod værternes mål. 2-1 målet blev sat ind af Mads Junker, 3-1 af Christian Poulsen efter fint forarbejde fra Stig Tøfting og selv samme Poulsen gjorde det til 4-1 på et drømmelangskud, hvorefter Mads Junker mod halvlegens slutning headede landsholdets femte mål ind på en fin aflevering fra Nicolai Stockholm.\nEfter pausen fortsatte landsholdet de gode takter, men fik dog ”kun” bolden i mål tre gange. Først endnu et mål sat ind (eller nærmere betegnet ”prikket”) af Mads Junker, så et rigtigt godt ”fumle-selvmål” af et par forvirrede Jernløse-forsvarere, og så endelig et flot hovedstødsmål til sluresultat 8-1, sat ind af den debuterende Per Krøldrup, direkte efter hjørnespark.\nFor fuldstændighedens skyld skal det dog nævnes, at hjemmeholdet kæmpede bravt hele anden halvleg – uden man på nogen måde dog kan sige at de kom til meget andet end et behjertet –men flot – langskudsforsøg, der prellede af på landsholdets måloverligger.\nMasser af autografskriveri og fotos samt en fin ”After-play-buffet” afsluttede det fine arrangement, Jernløses ledere havde stablet på benene, til alles tilfredshed, hvilket landsholdets anfører Stig Tøfting i sin takketale kvitterede for, ligesom han takkede holdets sponsor, Danske Fragtmænd for støtten gennem hele året.\nTid og sted Fredag den 9. september 2016, Jernløse Stadion (v. Holbæk)\nJernløse – DBU’s Oldboys landshold (2 x 35 minutter)\nKlubbens 10 års jubilæum\nKampforløb 1-0 Martin Jaksland (4),\n1-1 Martin Laursen (16),\n1-2 Mads Junker (18),\n1-3 Christian Poulsen (19),\n1-4 Christian Poulsen (26),\n1-5 Mads Junker (28),\n1-6 Mads Junker (47),\n1-8 Per Krøldrup (70).\nMogens Krogh – John Sivebæk – Martin Laursen – Rene Henriksen – Per Krøldrup (debut) -Nicolai Stockholm – Christian Poulsen – Martin Retov – Stig Tøfting – Michael ”Mio” Nielsen – Mads Junker\nUdskiftningsspillere, der blev skiftet ind: Peter Skov Jensen – Henrik ”Store” Larsen – Michael Birkedal\nSe indslaget fra TV2 Øst\nLæs artiklen fra Holbæk Amts Venstreblad\nStensikker sejr over Stenstrup\nDen fynske landsbyidyl Stenstrup og den lokale idrætsforening's sommerfest "Top Hat" , som havde 50 års jubilæum, dannede rammen om Old Boys Landsholdet's femte kamp i 2016.\nRammen var også et idyllisk lille stadion med en meget flot fodboldbane, og med næsten hele byen på sidelinjerne.\nEn smuk ramme, som Old Boys Landsholdet efter en lige 1. halvleg, til fulde udfyldte i en fantastisk 2. halvleg.\nOld Boys Landsholdet havde hentet tre debutanter op fra "ungdomsafdelingen", idet Morten Cramer, Anders Møller Christensen og Christian Poulsen alle fik deres debut.\nStenstrup startede friskt ud, og det var primært deres unge spillere, som lige har fået klubben i Serie 2, der udgjorde en god modstand i 1. halvleg, hvor de stod meget dybt, men samtidigt også måtte lave et kæmpe stykke løbearbejde for, at holde Old Boys Landsholdet fra fadet.\nAlligevel kom Old Boys Landsholdet foran efter blot 4. min. spil, hvor Kaspar Dalgas stod blank foran et tomt mål efter godt forarbejde af Morten Bisgaard på højrekanten, og samme Kaspar Dalgas gjorde det også til 2-0 efter 20.min. på et næsten lignende mål, Denne gang kom indlægget dog fra Henrik "Store" Larsen på venstrekanten.\nDet meste af 1. halvleg var nærmest en stillingskrig, og Old Boys Landsholdets målmand brugte ikke hænderne en eneste gang, idet bolden blev spillet rundt og rundt foran feltet hos Stenstrup. Det kostede til gengæld de lokale helte en masse energi og rigtig mange kræfter.\nHalvlegen sidste minut blev spoleret af tre lokale kvindelige streakere, der vile gøre reklame for de lokale kone løft løb dagen efter. Det vakte stor jubel, og Old Boys Landsholdets spillere skrev flittigt autografer på pigernes dragter på udsatte steder. Et rigtigt sjov lokalt indslag\nI pausen skiftede Old Boys Landsholdets træner Per Andersen tre mand, idet Michael Nonbo kom på banen i stedet for Thomas Helveg, Thomas Thorninger for "Store" Larsen og Jeppe Tenbjerg for Mikkel Beckman. Alle de tre udskiftede fik dog også lidt spilletid i 2. halvleg.\nI 2. halvleg var Stenstrup løbet tør for kræfter, og det lokale publikum fik en forrygende fodboldopvisning i flot kombinationsspil, forrygende indlæg og flotte mål, både med fødder og hoved.\nDer var kun spillet 3. min i 2. havleg da Jeppe Tengbjerg, der lige var kommet på banen, gjorde til 3-0 efter et flot oplæg fra Christian Poulsen.\nStig Tøfting gjorde det til 4-0 på et hårdt spark fra midten af feltet efter lidt klumpspil, og kort efter var Jeppe Tengbjerg igen på pletten til 5-0, da han skubbede et indlæg fra Morten Bisgaard ind i det nederste lange hjørne.\nEt flot langskud fra Morten Bisgaard gjorde det til 6-0, og Michael Nonbo bankede et flot skud ind til 7-0.\nLille Jeppe Tengbjerg ophævede tyngdekraften og headede et flot indlæg fra Morten Bisgaard ind via højre stolpe, og samme Jeppe Tengbjerg gjorde det til 9-0, og igen på hovedstød, efter et hjørnespark fra samme Bisgaard.\nMikkel Beckmann, der var kommet på banen igen, gjorde det til 10-0 efter et godt oplæg fra Stig Tøfting, og "Tøffe" selv gjorde det til 11-0 på et meget flot loop over en sagesløs keeper i Stenstrup målet.\nEndelig sluttede fodboldfesten i det sidste minut på et flot hovedstødsmål af Ulrik Laursen.\nOld Boys Landsholdets træner Per Andersen var igen meget tilfreds med sit hold. Det er vindertyper, de kan lide hinanden, og derfor fungerer holdet så godt, som det gør. Han havde en lille stikpille til de olympiske svømmere, der har udtalt, at vi er måske ikke helt mentalt til stede og forberedt. De skulle kigge på disse professionelle "gamle" kæmper, der altid er mentalt til stede selv til en opvisningskamp i en fynsk landsbyidyl.\nHan er også meget imponeret af de lokale arrangører af Old Boys Landsholdets kampe, og igen havde den lokale klub lavet et flot arrangement i flotte rammer.\nHan var også imponeret af den "gamle" landsholdsspiller Thomas Gravesen tilstedeværelse, idet han nu for 2. gang dukkede op og heppede på sine gamle landsholdskammerater fra sidelinjen.\nEfter kampen til spisningen i den lokale hal, hvor ikke mindre end 350 gæster deltog, takkede den lokal formand for besøget og for den flotte fodboldopvisning. Vi er meget stolte over jeres besøg i Stenstrup, hvor I har gjort et kæmpeindtryk for jeres ligefremme væremåde, hvor der ikke blev sagt nej til en eneste autograf eller selfie. Det er en begivenhed vi altid vil huske på her i byen.\nStig Tøfting sluttede hele arrangementet med en tale, der fik alle lattermusklerne i brug, og han takkede især Danske Fragtmænd for støtten, og det faktum, at hele 40 repræsentanter fra dem var til stede under hele arrangementet. Han håber, at aftalen, der udløber i december vil blive forlænget, således at Old Boys Landsholdet, de lokale klubber rundt omkring i landet og Danske Fragtmænd igen vil få glæde af hinanden i 2017.\nStenstrup IF - Old Boys Landsholdet\nResultat: 0-12 (0-2)\nTilskuere: ca. 1.000\nMål: 4.: 0-1 Kaspar Dalgas, 20.: 0-2 Kasper Dalgas, 38.: 0-3 Jeppe Tengbjerg, 39.: 0-4 Stig Tøfting, 41.: 0-5 Jeppe Tengbjerg,\n45.: 0-6 Morten Bisgaard, 46.: 0-7 Michael Nonbo, 51.: 0-8 Jeppe Tengbjerg, 60.: 0-9 Jeppe Tengbjerg, 63.: 0-10 Mikkel\nBeckmann, 67.: 0-11 Stig Tøfting og 69.: 0-12 Ulrik Laursen.\nMorten Cramer, Thomas Helveg, Anders Møller Christensen, Rene Henriksen, Ulrik Laursen, Christian Poulsen, Stig Tøfting,\nHenrik "Store" Larsen, Morten Bisgaard, Kaspar Dalgas og Mikkel Beckman.\nBænken: Michael Nonbo, Thomas Thorninger og Jeppe Tengbjerg, der alle startede inde i 2. halvleg.\nSuccesfuld forårssæson afsluttet med ny sejr\nDet blev til en succesfuld forårsafslutning for Oldboys landsholdet, der fredag vandt for 4. gang i træk. Denne gang blev det 6-2 over Den 90-års jubilerende Serie 3-klub, Langaa IK (ved Randers).\nHoldets træner Per Andersen har startet sin nye ”landstrænerkarriere” på fornemste vis.\n4 kampe, 4 sejre og en målscore på hele 32-4. Og han er kisteglad for sit job, især da spillerne udviser alt det, Per gerne vil have, nemlig: Vilje, gejst, humør og spilleglæde, og så selvfølgelig spilleevne, hvilket han dog aldrig har været i tvivl om, ”når man har med sådanne kompetente spillere at gøre”, som han udtrykte det efter kampen fredag aften i Langaa. ”Det har været en fornøjelse, gutter! – Og jeg glæder mig allerede til de kommende opgaver i efteråret”!\nSejren her fredag aften var dog en del vanskeligere at få hevet i land end ved de foregående 3 kampe. Dels var modstanderne gennemsnitlig en del yngre (primært Langaa’s egne Serie-3 spillere), dels var de hurtigere og mere kontante og direkte i deres spil, hvilket de gamle landsholdsspillere lige skulle vænne sig til, inden de specielt i anden halvleg havde fundet ud af, hvordan ”sådan en flok unge løver” skulle tæmmes.\nFaktisk var det de lokale der kom bedst fra start – især lagde man mærke til angriberen Kenn Mortensen, der med 2 mål indenfor kampens første kvarter, fik sat gang i løjerne til stor tilfredshed for de godt 900 fremmødte tilskuere. Først scorede han til 1-0, og ca. 10 minutter senere udlignede han til 2-2, efter at Oldboys’erne først dels havde udlignet til 1-1 (på et selvmål), dels havde bragt sig foran 2-1 på et dejligt langskud fra Stig Tøfting.\nMod slutningen af første halvleg lykkedes det dog for Oldboys landsholdet at bringe sig foran, først til stillingen 3-2 på et mål sat ind af Michael Gravgaard og kort før pausefløjt blev det 4-2 på et godt hovedstød af Jess Thorup.\nOg i anden halvleg blev ”tingene rigtigt sat på plads”. De lokale havde fået løbet hornene af sig, og ”de gamle” begyndte nu ”bare at køre bolden rundt i små trekanter” udenom de efterhånden trætte lokale spillere – fin opvisning i hvordan manglende hurtighed kan kompenseres ved kløgtige modtræk!\n5-2 blev det på et straffespark godt 5 minutter inde i halvlegen sat ind af Peter Graulund, efter at han selv var blevet fældet i feltet efter en fin dribletur – og målet til slutresultat 6-2 til landsholdet blev scoret ca. midtvejs i halvlegen af ”landsholdstilbagevendte” Ralf Pedersen.\nAt så ”go’e gamle” Michael Birkedal, der var skiftet ind i midten af anden halvleg tillod sig at brænde endnu et straffespark til landsholdet kort før slutfløjt, gjorde ikke oplevelsen for os alle mindre – snarere tværtimod: ”Der blev mobbet godt” i landsholdsspillernes omklædningsrum efter kampen.\nDe ca. 900 fremmødte fik hvad de kom efter. God fight og kampgejst så længe kræfterne rakte af de lokale og fin opvisning af de gamle landsholdskæmper\nTid og sted: Fredag den 24. juni 2016 kl. 18.30 på Langaa Stadion (ved Randers)\nKamp: Langaa IK – DBU’s Oldboys landshold (2 x 35 minutter)\nAnledning: Klubbens 90 års jubilæum\nResultat: 2-6 (2-4)(0-2)\nMålene: 1-0 Kenn Mortensen (5), 1-1 Selvmål (7), 1-2 Stig Tøfting (11), 2-2 Kenn Mortensen (14), 2-3 Michael Gravgaard (19), Jess Thorup (34), 2-5 Peter Graulund (39, str.), 2-6 Ralf Pedersen (53).\nMartin S. Jensen – Ralf Pedersen – Michael Gravgaard – Rene Henriksen – Palle Sørensen -Kaspar Dalgas – Stig Tøfting – Martin Jørgensen – Mikkel Beckmann – Peter Graulund – Jess Thorup\nUdskiftningsspillere, der blev skiftet ind: Thomas Thorninger – Christian Duus Petersen (debut) – Michael Birkedal.\nEndnu en stor-sejr til Oldboyslandsholdet\nDenne gang blev det 7-1, da man i anledning af Sole IF’s 75 års jubilæum havde arrangeret opvisningskamp mod et lokalt kombineret serie 4 hold og et oldboyshold fra den jubilerende klub.\nDer er rigtigt godt gang i målscoringerne i oldboyslandsholdet her i forårets opvisningskampe. Først 13-0 i Gredstedbro, så 6-1 i Sindal og nu hele 7-1 i den lille by, Øster Snede lidt nord for Vejle. Det, vores A-landshold ikke har kunnet de seneste par år, det forstår de gamle så til fulde.\n3 kampe, 3 sejre og hele 26 mål i modstandernes netmasker er det blevet til - flot opvisning i, hvad fodbold ”i virkeligheden” drejer sig om: nemlig at score mål!\nOg ind imellem endda særdeles flotte mål, efter fine gennemspillede angreb, enten med hovedet, - med en velplaceret inderside eller et ”kanonspark” langt udefra.\nDenne gang med 3 af Peter Graulund, 2 af Hjalte Bo Nørregård og et af henholdsvis Martin Jørgensen og Stig Tøfting. – Jo, de har ikke glemt det, og de elsker det, til stor underholdning for de fremmødte tilskuere. Således også i gårsdagens jubilæumskamp.\nDe godt 800 tilskuere, der denne solbeskinnede fredag aften var mødt frem følte sig rigtigt godt underholdt, og fik endda i tilgift også et mål sat ind af værterne, der bestemt ikke var uefne. Ved stillingen 6-0 kort før dommerens slutfløjt lykkedes det den lokale angriber, Rune Gregersen at få scoret et flot mål på Oldboys landsholdets keeper, Martin S. Jensen på en halvflugter.\nTræner Per Andersen efter kampen:\n”Igen en fremragende indsats og godt spil forårsaget af en fantastisk vindermentalitet – oldboyslandsholdet er i den grad med til at promovere dansk fodbold ude i landets små byer. Gutterne repræsenterer\ni allerhøjeste grad toppen af dansk fodbold med deres fodboldintellekt og deres enorme vinderkultur og er med deres dedikation til at inspirere bredden i dansk fodbold med deres store passion for fodboldspillet, og er samtidig rigtig gode forbilleder,” lød det fra en tilfreds træner efter kampen.\n”Sole IF havde lavet et fantastisk arbejde omkring arrangementet. Godt 700 tilskuere overværede kampen, og de blev i den grad vidner til en rigtig god kamp.”\nSe omtale i Horsens Folkeblad her\nTid og sted: Fredag den 10. juni 2016 kl. 18.30 på Sole Stadion (nord for Vejle)\nKamp: Sole IF – DBU’s Oldboys landshold (2 x 35 minutter)\nAnledning: Klubbens 75 års jubilæum\nResultat: 1-7 (0-3)(1-4)\nMålene: 0-1 Peter Graulund (4), 0-2 Peter Graulund (22), 0-3 Hjalte Bo Nørregård, 0-4 Peter Graulund (45), 0-5 Martin Jørgensen (50), 0-6 Stig Tøfting (65), 1-6 Rune Gregersen (67), 1-7 Hjalte Bo Nørregård (70).\nMartin S. Jensen – Allan K. Jepsen - John Sivebæk – Steven Lustü – Rene Henriksen – Brian Priske – Stig Tøfting – Hjalte Bo Nørregård – Martin Jørgensen – Peter Graulund – Kaspar Dalgas\nUdskiftningsspillere, der blev skiftet ind: Michael Nonbo – Michael ”Mio” Nielsen – Christian Lundberg.\nAf: Vagn Christensen\n27. maj Sindal - Danmark\nOldboys landsholdet sejrede også i Sindal\nDet blev til en 6-1 sejr i oldboyslandsholdets anden opvisningskamp her i foråret 2016 – og holdet måtte i denne kamp indkassere første mål imod sig, da Hjørrings borgmesters søn, Anders Boelt fik scoret modstandernes enlige mål på straffespark ved stillingen 5-0 til landsholdet.\nGodt 1.100 tilskuere fik sig igen en god og flot gang fodbold i det rimelige forårsvejr i det nordjyske.\nEfter Oldboys landsholdets flotte 13-0 sejr i det sønderjyske for 2 uger siden, var turen kommet til at holdet skulle længere op i Jylland for at spille kamp nr.2 i år. Denne gang i den lille by Sindal mellem Ålborg og Hjørring – og denne gang blev det noget sværere at hive sejren i land. Hjemmeholdets sammensatte hold, primært fra Sindal selv, men suppleret med ”et par hjælpere” fra de omkringliggende naboklubber bed godt fra sig.\nDer skulle derfor da også gå næsten en halv time, før det lykkedes for oldboyslandsholdets forward Peter Graulund at få bolden bag den ellers gode Sindal-keeper. Faktisk havde hjemmeholdet inden denne scoring haft et par særdeles nærgående forsøg på at bringe sig foran – men også, og heldigvis (!) havde Oldboys landsholdet en god og solid keeper mellem sine målstænger. Martin S. Jensen havde et par gode redninger! – og mod slutningen af halvlegen havde hjemmeholdet endda et skud på den ene opstander, så det lå ligesom i luften, at hjemmeholdet nok – på et eller andet tidspunkt – og på den ene eller anden måde skulle lykkes med at få bolden i mål bag Martin S. Jensen.\nDet skete da også! – men først hen imod slutningen af kampen, på et tidspunkt, hvor oldboyslandsholdet var kommet foran hele 5-0 – og så endda på et lidt tyndt dømt straffespark. Et straffespark, som blev eksekveret i mål at selveste Hjørrings borgmestersøn, Anders Boelt. – til stor jubel for de godt 1.100 fremmødte på det nye stadion.\nChristian Lundberg med 2 mål, Hjalte Bo Nørregaard og endnu et mål af Graulund havde dog inden Sindal-scoringen gjort det umuligt for hjemmeholdet at komme bare i nærheden af kampmæssig spænding. Og ”go’e gamle” Michael Birkedal, der var blevet indskiftet i anden halvleg lukkede og slukkede kampen med sit mål kort før tid til slutresultatet 6-1.\nSe reportage fra kampen fra Nordjyske her\nTid og sted: Fredag den 27. maj 2016 kl. 18.30 på Sindal Stadion (nord for Ålborg)\nKamp: Sindal IF – DBUs Oldboyslandshold (2 x 35 minutter)\nAnledning: Klubbens 80 års jubilæum og samtidig Stadionindvielse\nResultat: 1-6 (0-2)(1-4)\nMålene: 0-1 Peter Graulund (29), 0-2 Christian Lundberg (31), 0-3 Peter Graulund (50), 0-4 Hjalte Bo Nørregaard (52), 0-5 Christian Lundberg (56), 1-5(str.) Anders Boelt (63), 1-6 Michael Birkedal (67).\nOldboyslandsholdets holdopstilling: Martin S. Jensen – Allan K. Jepsen – Thomas Helveg – Henrik ”Store” Larsen – Henrik ”mini” Rasmussen – Stig Tøfting – Martin Jørgensen – Hjalte Bo Nørregaard – Christian Lundberg – Peter Graulund – Flemming Povlsen.\nUdskiftningsspiller, der blev skiftet ind: Bent ”Dynamo” Christensen – Michael Birkedal – Nicolaj Rasmussen (debut).\nKampen set af Vagn Christensen:\n13. maj 2016 Gredstedbro - Danmark\nKæmpesejr til Oldboys landsholdet. Vandt hele 13-0 i Gredstedbro.\nHoldets debuterende træner Per Andersen lagde ud med en kæmpesejr – blandt andet med fem mål af ligeledes debuterende Mikkel Beckmann. Kampen blev indledt med et minut stilhed til ære for holdets tidligere træner, Allan Michaelsen\nDe fremmødte ca. 500 tilskuere fik et rigtigt målorgie at overvære på denne lidt råkolde fredag aften i den lille vestjyske by, hvor John Lauridsen for mange år siden startede sin karriere. Hele 13 af slagsen – og alle sat ind af DBU-mandskabet. 5 af angrebsdebutanten Mikkel Beckmann, 2 af Morten Bisgaard, 2 af Jeppe Tengbjerg samt et af henholdsvis Caspar Dalgas, Stig Tøfting, Palle Sørensen og John Sivebæk.\n”Fantastisk”, sagde den nye træner for holdet, Per Andersen, kort efter dommerens slutfløjt. ”Holdet præsterede langt over forventning i min debutoptræden”, efter nu afdøde Allan Michaelsen. ”Og jeg ser med stor fortrøstning frem til de kommende opgaver med holdet og de mennesker der i øvrigt fungerer sammen med holdet.”\nGanske vist var sejren hevet i land på en lidt billig baggrund, idet værtsholdet fra Gredstedbro ikke rigtigt havde noget særligt at byde på. Kun et enkelt skud på overliggeren hos den i anden halvleg debuterende DBU-målmand Martin S. Jensen. Og sejren kunne endda have været endnu større, hvis 'DBU-Oldboyserne' havde udnyttet bare et par stykker af de helt oplagte yderligere 6-7 målchancer, man spillede sig frem til.\nMen alligevel: Tilskuerne fik hvad de kom efter: Masser af fint fodboldspil, mange mål og et gensyn af mange af de kendte spillere fra tidligere tider – herunder ”deres egen”, John Lauridsen der nu i en alder af 56 indstiller også sin Oldboys-karriere. Tak til John for mange positive oplevelser gennem mere end 30 år – også her senest i DBU-Oldboys sammenhæng!\nSe billeder og reportage fra JyskeVestkysten her\nAf Vagn Christensen\nTid og sted: Fredag den 13. maj 2016 kl. 18.30 på Gredstedbro Stadion (v. Ribe)\nKamp: Gredstedbro All Stars – DBUs Oldboyslandshold (2 x 35 minutter)\nResultat: 0-13 (0-6)(0-7)\nMålene: 0-1 Mikkel Beckmann (3), 0-2 Morten Bisgaard (6), 0-3 Mikkel Beckmann (17), 0-4 Mikkel Beckmann (19), 0-5 Morten Bisgaard (25), 0-6 Caspar Dalgas (35), 0-7 Mikkel Beckmann (42), 0-8 Jeppe Tengbjerg (47), 0-\t9 Mikkel Beckmann (56), 0-10 John Sivebæk (62), 0-11 Palle Sørensen (64), 0-12 Stig Tøfting (66), 0-13 Jeppe Tengbjerg (68).\nPeter Skov Jensen – John Sivebæk – Steven Lustü – Allan K. Jepsen (debut) – Michael Nonbo – Martin Retov (debut) – Stig Tøfting – John Lauridsen – Kaspar Dalgas – Martin Jørgensen – Morten Bisgaard – Mikkel Beckmann\nUdskiftningsspiller, der blev skiftet ind: Martin S. Jensen (debut) – Martin Retov (debut) – Palle Sørensen – Jeppe Tengbjerg


Vi opkræver brugerbetaling for miljøtilsyn og miljøgodkendelser på virksomheder og husdyrbrug. Læs om regler og takster her.\nFølgende typer af virksomheder og landbrug er omfattet af brugerbetalingen:\n•Hundehandlere og div. hundehold\n•Listevirksomheder (både bilag 1 og bilag 2 i Godkendelsesbekendtgørelsen)\n•Autoværksteder, herunder autolakering og undervognsbehandling\n•Tidligere anmeldepligtige virksomheder (nu bilag 1 til Brugerbetalingsbekendtgørelsen)\n•Vindmøller over 25 kilowatt\nLæs Bekendtgørelse om brugerbetaling på tilsyn og godkendelse på Retsinformations hjemmeside\nHvad indgår i tidsforbruget?\nI timeforbruget indgår både tid anvendt på selve virksomheden/landbruget, og tid anvendt til forberedelse, opfølgning, rapportskrivning, udarbejdelse af miljøgodkendelser m.v.\nI tilfælde, hvor der er behov for konsulentbistand, f.eks. i form af analyser og målinger på den enkelte virksomhed/landbrug eller til udarbejdelse af udkast til miljøgodkendelse, skal virksomheden/landbruget betale 57,79 % af regningsbeløbet ekskl. moms. For opgaver vedr. udarbejdelse af miljøgodkendelse af husdyrbrug, må der maksimalt opkræves 80 % af det registrerede beløb.\nTakster for miljøtilsyn og miljøgodkendelse\nTaksten pristalsreguleres årligt af Miljøstyrelsen. Brugerbetalingen er fritaget for moms.\nTimesatser på brugerbetaling for godkendelser og tilsyn:\nHvornår opkræver vi brugerbetalingen?\nBrugerbetalingen opkræves hvert år i november måned.\nVi opkræver brugerbetaling for perioden fra den 1. november i det foregående år til 1. november i det indeværende år. Det kan derfor ske, at opkrævningen for tilsynet og godkendelser deles over flere år.


Blåt benspænd og baglandskritik: Støjbergs stramning støder på grund - politiken.dk\nFejring. Nydanskere, der har fået dansk statsborgerskab i 2011, er inviteret indenfor i folketingssalen på Christiansborg. Nu vil regeringen skærpe reglerne for at få statsborgerskab.\nFejring. Nydanskere, der har fået dansk statsborgerskab i 2011, er inviteret indenfor i folketingssalen på Christiansborg. Nu vil regeringen skærpe reglerne for at få statsborgerskab. Foto: MORTEN LANGKILDE (arkiv)\nPolitik 3. sep. 2015 kl. 07.09\nRegeringen risikerer at måtte opgive sin bebudede tilbagerulning af en række statsborgskabsgodkendelser. Både LA, EL og Alternativet spænder ben i sagen.\nFor første gang ser udlændinge- og integrationsminister Inger Støjberg (V) ud til at komme i mindretal. Det sker, under et døgn efter at hun lancerede planen om at lade 2.500 ekstra sager om statsborgerskab genbehandle af Folketinget – til trods for at de pågældende mennesker allerede har fået brev fra Justitsministeriet med besked om, at de stod til at blive danske statsborgere på dispensation.\nMen ikke så snart var forslaget fremlagt, før regeringens støtteparti Liberal Alliance bebudede at ville spænde ben for Støjberg. LA vil af princip stemme for tildeling af statsborgerskab til samtlige af de omfattede personer, selv om partiet stemte nej til mange af dem, da de blev behandlet første gang. Sammen med de røde partier tegner der sig derfor et flertal for at fastholde de tusindvis af forhåndsgodkendte statsborgerskaber, mens ministeren står tilbage med et mindretal – og et kritisk bagland.\nFor det er ikke kun på Christiansborg, at sagen om statsborgerskab har fået sindene i kog. Støjbergs partifælle og forgænger på integrationsministerposten Birthe Rønn Hornbech (V) går kraftigt i rette med Støjberg,\n»For mig hører det ingen steder hjemme. Det kan man ikke tillade sig. Det er stillet dem i udsigt, og derfor skal man bare se at få den sag gjort færdig i Folketinget«, siger Rønn Hornbech, som ikke anfægter, at Støjberg rent juridisk kan gøre, som hun vil.\nLæs også: Støjberg: Dansk statsborgerskab er helt specielt\n»Jeg taler kun moral; jeg taler ikke jura. Jeg påberåber mig ikke juraen, jeg påberåber mig, hvad jeg synes, man kan gøre over for de mennesker her, og det er altså at sende det lovforslag uændret i Folketinget«, siger hun.\nRønn ville lave »larm i hytten«\nPå spørgsmålet om, hvorvidt Rønn undrer sig over sit gamle partis linje, lyder svaret:\n»Jeg ville have lavet larm i hytten, hvis jeg havde været til gruppemøde«.\nI folketingsgruppen har Venstres indfødsretsordfører, Jan E. Jørgensen, da heller ikke stået forrest i køen for at forsvare sin egen ministers kurs.\nInger Støjberg får også kritik fra en række kommunale venstrefolk. Byrådsmedlem i Solrød Bo Nygaard Larsen (V) kalder forslaget for »det rene galskab«.\n»Når man én gang har givet folk grønt lys, bliver de glade. Så kan man ikke bare komme og sige: Nej, nu får du det ikke alligevel. Uden at de pågældende har gjort noget kriminelt i Danmark i mellemtiden. Sådan gør man ikke i Danmark – men måske i nogle lande, vi normalt ikke vil sammenligne os med. Det er meget principielt, det her«, siger han og frygter, at Støjberg er ved at kamme over:\n»Hun har placeret sig selv i en rolle, som er så markant, og hvor hun skal vise sig over for sine mange vælgere. Men så er det, som om der bare skal skrues hver dag. Så er det ene ikke nok, så er det andet ikke nok. Det klæder ikke en liberal regering at have sådan et menneskesyn«.\nStøjberg: Helt rimeligt og legitimt\nMedlem af integrationsudvalget i Haderslev Byråd Allan Emiliussen (V) retter også en kras kritik af ministeren:\n»Det er ikke en måde at behandle mennesker på. Uanset saglige grunde handler det om mennesker. Man giver ikke slik til børn for at tage det fra dem igen. Det gør man bare ikke. Det er et spørgsmål om menneskesyn og etiske standarder for, hvad man kan være bekendt. Og hvad man ikke kan være det bekendt«.\nStøjberg står ufortrødent fast:\n»Det er helt rimeligt og legitimt, at vi prøver sagerne af igen, når der er et nyt flertal i Folketinget«, siger hun og kan ikke stille noget op over for LA’s benspænd.\n»Jeg har hele vejen været bekendt med Liberal Alliances syn. Men nogle gange er det også sådan, at man som politiker skal tage diskussionen åbent, hvis man mener, at der er noget principielt forkert«.\nI dag, torsdag, skal sagen diskuteres i Folketingets Indfødsretsudvalg. Her har Alternativet hastetilføjet et punkt på dagsordenen, hvor statsborgerskabssagerne kan behandles på én gang, selv om de normalt skal afgøres én for én. Dermed kan et politisk flertal i princippet stemme alle sagerne igennem på et øjeblik. I Enhedslisten arbejdes der også på et lovforslag, som skal gøre det muligt for et flertal i Folketinget at vedtage en lov med alle de oprindelige ansøgere uden om regeringen og mod Støjbergs vilje.\nVenstremand kritiserede Støjberg - nu er han ekskluderet\nDer er politiske grænser for Støjbergs populisme\nStøjberg: Dansk statsborgerskab er helt specielt\n2.750 sager om statsborgerskab skal genbehandles\nGrafik: Sådan er vejen til statsborgerskab


Ladestandere til virksomhed - kontakt os nu\nHer er du: ERHVERV Ladeløsninger til elbiler Ladeløsninger til virksomheder\nLadestandere til virksomhedens flåde, kunder og medarbejdere\nElbiler er klimavenlig transport og en ladestander er et meget synligt eksempel på, at I som virksomhed tænker på klima og bæredygtighed. Samtidig er adgangen til opladning af elbiler i virksomheden en god service overfor kunder, gæster i huset og jeres medarbejdere.\nKomplet ladestanderløsning til virksomheden\nAURA tilbyder en komplet løsning til opladning af elbiler, hvor vi hjælper jeres virksomhed godt igennem hele processen.\nVi rådgiver om valg af løsning ud fra jeres behov og vores certificerede installatører varetager den tekniske installation af ladestanderne til opladning af elbiler i virksomheden. I skal heller ikke bekymre jer om den daglige drift. AURAs samarbejdspartner Spirii tilbyder forskellige serviceaftaler, der blandt andet sikrer, at I får refusion af elafgift, drift og vedligehold af ladestander, automatisk opdatering, support 24/7 og meget mere. Serviceaftale koster fra 59-99 kr./md.\nSamlet set giver det jer en skræddersyet løsning, der tilpasses netop jeres behov som virksomhed – uanset om det er:\nOpladning af virksomhedens egne elbiler\nOpladning til medarbejdere/firma-elbiler inkl. administration og fakturering\nOpladning til gæster og kunder\nVores ladestanderløsning giver jer:\nIntelligent og fremtidssikret ladeudstyr til opladning af elbil\nNem opladning for alle via app\nAdministration og fakturering for opladning\nLeas en samlet løsning\nMed waybetter har vi gjort det uforskammet let at erhvervs lease en elbil til jeres virksomhed. For et fast månedligt beløb holder vi jer godt kørende med både bil, ladeboks, grøn strøm og service.\nVores eksperter indenfor ladestandere til elbiler står klar til at hjælpe dig\nI får en stærk serviceaftale hos vores samarbejdspartner Spirii, som blandt andet sikrer refusion af elafgift, drift og vedligehold af ladestander, automatisk opdatering, support 24/7 og meget mere. Serviceaftale koster fra 59-149 kr./md. Læs mere


Får får får? - Omøliv\nFårk det er sjovt. Mææægtig sjovt faktisk. Okay måske lidt lamt… Sprogblomsterne står i kø, nu hvor det er fårår….\nNå men sagen er, at nabokonen Ywonne og jeg har shoppet får. Som en spritmoderne udgave af ”Thelma & Louise” tog Ywonne og jeg sammen med på ekspedition mod Sjælland for at hjembringe 5 drægtige damer, som nu skal leve det vilde Omøliv. Får er nyt for mig – men som min gode veninde påpegede, så er det at betragte som nødvendigt udstyr til min strikkehobby (læs: Om at skaffe sig en hobby). Nabokonen derimod er velbefaren udi får. Jeg benyttede derfor bilturen til at lære en række nyttige fagudtryk, så jeg nu ikke skammer mig spor over at kalde mig selv fåreavler. Man ved vel et og andet.\nFårene vil blive opdraget i et feministisk, kollektivistisk ø-fællesskab under ledelse af Ywonne og jeg. Mændene vil også få lov at gå til hånde, så de også føler, at de spiller en rolle i fællesskabet. De har fx allerede snedkereret et aggregat til traileren, som gjorde det praktisk muligt at hjembringe fårene fra Djævleøen, ligesom de har bygget en stald/fold. Det skal nok blive godt.\nMin forestillingsevne – og optimisme – fejler heldigvis ikke noget, så jeg er allerede begyndt at søge på strikkeopskrifter. Jeg ser for mig en vamset slipover med V-hals, som skal bringe mig lun og stilfuld gennem næste forår. Jeg forestiller mig, at min vidunderlige gotlandske fåreskindshue bliver suppleret med et par hjemmegjorte luffer. Jeg kan allerede dufte påskefrokostens lammesteg. Rom blev som bekendt ikke brygget på en dag, men man skal jo starte et sted. Og det blev altså på Sjælland i dag.\nFor ganske præcist et år siden blev Dronningeriget ramt af coronalockdown, og danskerne begyndte at hamstre æg. Jeg tog den til det næste niveau og købte 6 høns (Læs: Hønsehamstring. Nu ved vi, at coronalockdown blev en katalysator for en helt utrolig kreativitet og strikketrang blandt danskerne, og hvad er da egentlig mere naturligt end at købe nogle får?\nNu som dyreelsker\nDet er ikke mange år siden, at jeg stålsat erklærede, at jeg foretrak dyr i form af bøffer eller pelsfrakker. De nyindkøbte får kan selvsagt gøre fyldest som begge dele, men sandheden er, at jeg er blevet lidt af en dyreelsker. Siden vi flyttede familiens base til Omø, er jeg og familien blevet de glade ejere af tre heste, 11 høns (hvoraf de første var efterladt på gården af den tidligere ejer, mange tak), to kaniner (som Silke fik af tysklæreren for at sige ”kaninschen), to sangparakitter (som Silke fik af nabokonen) og nu altså også 5 delefår. Dyr er hyggelige, og de kan noget med at få en til at føle sig rodfæstet og forbundet. At have dyr giver en følelse af at være en del af et forpligtende fællesskab. Fodring er ikke en pligt, man springer over, for der er tale om levende væsener. Dyrene – især hestene – har gjort mig klogere på mig selv og har trænet min tålmodighed (som indrømmet trængte til et formkurveboost). Hønsene udviser en begejstring for ens blotte tilstedeværelse, så man føler mig som en feteret rockstjerne. Nu glæder jeg mig vildt til at lære Mætte, Mæhtilde og de andre at kende. Og til at de læmmer til påske….\ngitte larsen\tpå 12. marts 2021 ved 18:45\nHvor spææææændende Louise 😉\nGlæder mig til at se billeder af lammene til påske !\nRolf Auhagen\tpå 14. marts 2021 ved 9:23\nDet gør vi også. Det er super sjovt at være med til:-)\nLene Høst\tpå 11. marts 2021 ved 8:09\nSkøn selvindsigt og skøn læsning!\nTillykke med fårene, det bliver så spændende at følge.


Sunset Coin Beach Homestay Amed i Bali til Bedste Pris-garanti | Agoda.com\nJalan Tukad Se - Amed, Amed, Bali, Indonesien - Rigtig god placering - Se på kort\nVil du vide mere om Sunset Coin Beach Homestay Amed?\nMere om Sunset Coin Beach Homestay Amed\nSunset Coin Beach Homestay Amed ligger i et område i Bali med fremragende adgang til strande, sightseeing, sport og tilbyder en enestående beliggenhed til afslapning efter en travl dag Hotellet ligger 0.5 km fra byens centrum og tilbyder adgang til nogle af byens vigtige steder. Med sin praktiske beliggenhed tilbyder dette hotel nem adgang til byens vigtigste seværdigheder.\nSunset Coin Beach Homestay Amed tilbyder fremragende service samt alle de basale bekvemmeligheder der skal til for at nyde et skønt ophold. Gæsterne på dette hotel har glæde af gratis trådløst internet på alle værelser, ekspressudtjekning og -indtjekning, trådløst internet i fællesområder, roomservice, lufthavnstransport på stedet.\nTræd ind i et af 3 imødekommende værelser og glem hverdagens stress med det brede udvalg af bekvemmeligheder. På nogle af værelserne kan man finde trådløst internet (medfølger), ikke-rygerværelser, aircondition, opvækningsservice, skrivebord. Hotellet tilbyder fantastiske faciliteter inklusive boblebad, dykning, fiskeri, massage, have, der vil hjælpe dig med at slappe af efter en begivenhedsrig dag i byen. Hvis du søger komfortabel og bekvemmelig overnatning i Bali, så er Sunset Coin Beach Homestay Amed dit hjem væk hjemmefra.\nTaman Tirta Gangga (tempel) - 11,42 km\nAmed Strand - 690 m\nUjung Water Palace - 14,6 km\nMount Agung - 16,49 km\nBesakih Tempel - 20,58 km\nPura Segara-templet - 27,15 km\nPadangbai Havn - 27,17 km\nPura Dalem Hinduistisk Tempel - 27,26 km\nBatur Sø - 29,17 km\nAgoda Anmeldelser (9)Booking.com Anmeldelser (97)\nFacundo fra Italien


Stormvejr i Iowa – Onlinesaga\nStormvejr i Iowa\nPosted on oktober 26, 2010 november 2, 2010\nOp, få morgenmad, få pakket tingene sammen, få talt med mormor og morfar og så afsted fra Iowa City med vind i håret. Der har blæst rigtig meget her i dag, og der har været tornadovarsler i nogle områder tæt herved.\nVi kørte til lidt shopping i et Outlet center. Det var rigtig koldt at gå udenfor butikkerne, så vi var jo nærmest nødt til at bruge lang tid inde i butikkerne. Vi fik alle tre købt lidt mere tøj i dag. Men vi forsøger at holde igen, til vi kommer til Florida. Iben og Flemming fik pludselig den ide, at de ville have en T-shirt med Halkeyes. Der var dog kun trøjer og kasketter med dem i centeret, så det var lidt for sent, de fik den ide. I Iowa City i går havde det ikke været noget problem at finde.\nTuren her tilbage til Des Moines tog godt to timer, så vi var fremme sidst på eftermiddagen. GPS’en virker stadig upåklageligt, men Flemming er ved at være godt træt af, at mange amerikanske bilister er rigtig dårlige til at trække ind i højrebanan igen efter en overhaling på motorvejen. Så ligger de der og blokerer – og nogle gange må man overhale indenom. Ak, ja. Måske er det fordi, de er vant til så mange spor, eller også er det bare dårlig vane.\nVi er nu ved at glæde os ret meget til at komme til Orlando og møde Bedstemor, Bedstefar og Chris. Vi glæder os også til igen at komme til lidt varmere vejr. Lige nu er vi dog ret spændte på, om vi kommer helt frem i morgen. For der er aflyste fly og store forsinkelser pga stormen, og i Chicago, hvor vi skal mellemlande, er det vist helt galt. Men vi krydser fingre for, at alt kommer til at gå lige så glat, som det har gjort de andre gange, og at vi i morgen aften er indlogeret i husen sammen med den øvrige familien Pedersen.


EXIT pool startsæt\nSport og spil>Havepool>Tilbehør>EXIT pool startersæt\nVarenummer : 30.97.70.40\nSamlepakke med alt til din nye pool\nKlordispenser med termometer\nVedligeholdelsesæt (fangenet til skidt)\nVil du have din EXIT swimmingpool klar til at svømme og nyde en forfriskende dukkert på ingen tid? Vælg EXIT poolstartsættet! Dette startsæt indeholder teststrimler, en klorflyder, et vedligeholdelsessæt, et fodbad og en LED-lampe.\nMed EXIT 3-i-1 teststrimler kan du måle klorniveauet, pH-værdien og den samlede alkalitet i vandet. Ved at teste kvaliteten i poolvandet to gange om ugen og træffe de nødvendige foranstaltninger kan du holde poolvandet sundt og klar til brug! Klorflyderen (egnet til klortabletter op til 20 gram) lader dig nemt og gradvist tilsætte klor i poolvandet. Og takket være fodbadet kommer der mindre sand og snavs i poolvandet. Er der snavs på poolbunden? Med poolvedligeholdelsessættet i dette startsæt kan du fjerne bundfald på et øjeblik. Med EXIT poolstartsættet har du alt, du skal bruge, til at holde poolen skinnende ren! Det flydende LED-lys fra dette startsæt gør din EXIT badebassin komplet på lange sommeraftener.\nNavn: EXIT pool startersæt\nFlydende klor-dispenser til pools med indbygget termometerLigelig...\nEXIT pool dome er en praktisk kuppel udviklet af EXIT til pools i 3,6...\nStor og virkelig lækker rund havepool fra EXIT.Med sandfilterpumpe...\nLeder du efter en stærk kvalitetspool, som både er skøn at se på, men...\nDykkerdyr – BS Toys\nEt sjovt dykkerlegetøj til de små vandhunde. Perfekt legetøj til...\nSmart løsning til sandfilterpumper 400 gram filter erstatter 14...\nFlydende klor-dispenser til pools med indbygget termometer Ligelig...\nSmart filter løsning til filterpumper Krystalklart poolvand...\nSlidstærk varmepumpe Varmt vand i badebassinet Digital styring...\nSolen varmer vandet op Holder snavs ude og vandet rent Mindre...\nEXIT pool dome er en praktisk kuppel til pools. Passer til...\nHvem er konge eller dronning under vandet? Find ud af det ved at...\nEn sjov og flot rød badebold af høj kvalitet fra Sunflex Sport. Når...\nVelegnet til EXIT filterpumper Renser vandoverfladen...\nC ool undervandslysshow B atteridrevet K an indstilles i...\nPasser til have pools Ø427cm Let at sætte på Beskyt din have pool...\nEXIT stige til...\nStige til pools med en højde på 108-122 cm. Gelænder til at holde...\nPasser til rektangulære pools 400x200cm Let at sætte på Beskyt din...\nHøjkvalitetsmateriale Luksuriøst look Beskytter mod snavs og...


: Eskortere com lille pige får pik\nAmager escort streame sex film Danske pleje Metropolis biograf København\nEskortere com lille pige får pik God tid MiLady København. Sød lille teenager Tabitha får pik i sin glatte fisse. Fisse Med Sperm Massage. Danmarks største annonceside med daglige opdaterede escort- massage- og sexannoncer. Find hurtigt og nemt din næste massage- eller.\nGarten puts zoo herning 610\nPosted on by fisse får pik massage nykøbing falster. fisse får 02/03/ - Afspil pornofilmen: Sød lille teenager Tabitha får pik i sin glatte fisse.. pige Nykøbing Falster Escort massage område sjælland Jeg køre eskorte på Lolland og. Denne petit pige skal have en stor pik at lege med og det får hun. Hun pakker fyrens pik ud og indser hvor stor den egentligt er og begynder at spille den af og . sep på engelsk Lille pige får pik x klub com. Sex og massage escort service københavn. Tager: Dansk porno sanne k nuru massage i københavn.\n0 Replies to “Eskortere com lille pige får pik”


Hotel Eastin Grand Sathorn - Et suverænt 5-stjernet hotel i Sathornområdet. Det er ikke en overdrivelse at sige at Eastin Grand har en helt unik placering i Bangkok\nGolfpakker med prisgaranti til Hotel Eastin Grand Sathorn\nOphold Hotel Eastin Grand Sathorn\nInkl. transfer fra lufthavn\nHotel Eastin Grand Sathorn er det eneste hotel i Bangkok der, via en overdækket gangbro, har direkte adgang til en skytrain station. At bo direkte ved en skytrain station er en rigtig god ide i en by, hvor taxikørsel kan tage urimelig lang tid.\nEastin Grand er udover beliggenheden ved skytrain stationen Surasak centralt beliggende tæt ved Chao Phraya floden og de mange shopping områder i Siam-området såsom Central World, der kan prale af at være Asiens største shopping center. Siam området ligger således kun fire skytrain stop fra hotellet. Den efterhånden verdensberømte Skybar i State Tower ligger i gåafstand og det gør alle restauranterne på den berømte Silom gade ligeledes. Det populære markeds- og restaurationsområde Asiatique med pariserhjulet som varemærke kan sammen med State Tower ses i nærheden når du ligger i den udendørs swimmingpool.\nHotel Eastin Grand Sathorn faciliteter\nFå tilbud til Hotel Eastin Grand Sathorn\nVideo - Hotel Eastin Grand Sathorn\nFurama Hotel Silom Bangkok


Lejebolig i Kastrup - Boligstedet\nFind ledige lejeboliger i Kastrup. Herunder er en liste med de nyeste annoncer med boliger til leje i Kastrup.\nHygget værelse 18 m2 fra 01. August på Amager. Ny renoveret, møbleret, international kollektive.\nBeliggenhed: Amager Landevej, 2770 Kastrup\nLejlighed på Glamsbjergvej i Kastrup\nHusleje: 16575 kr. Værelser: 4\tAreal: 120 kvm.\nBeliggenhed: Glamsbjergvej, 2770 Kastrup\n4 værelses lejlighed på 120 m2\nGod 3 vær. lejlighed i Kastrup\nHusleje: 13950 kr. Værelser: 3\tAreal: 108 kvm.\nbytte til Rækkehus /Hus\nHusleje: 4100 kr. Værelser: 3\tAreal: 78 kvm.\nBeliggenhed: Tårnby Torv, 2770 Kastrup\n1 værelse for 3.600 kr. pr. måned\nHusleje: 3600 kr. Værelser: 1\tAreal: 13 kvm.\nBeliggenhed: Sirgræsvej, 2770 Kastrup\nHusleje: 4500 kr. Værelser: 1\tAreal: 13 kvm.\nBeliggenhed: Akelejevej, 2770 Kastrup\n3 værelser for 12.648 kr. pr. måned\nHusleje: 12648 kr. Værelser: 3\tAreal: 97 kvm.\nBeliggenhed: Hyld Ager, 2770 Kastrup\n5 værelser for 13.000 kr. pr. måned\nHusleje: 13000 kr. Værelser: 5\tAreal: 130 kvm.\n2 værelses byttebolig på 50 m2\nHusleje: 4000 kr. Værelser: 2\tAreal: 50 kvm.\nBeliggenhed: Thyges Vænge, 2770 Kastrup\n2 værelses byttebolig på 69 m2\nHusleje: 4300 kr. Værelser: 2\tAreal: 69 kvm.\nBeliggenhed: Ved Stationen, 2770 Kastrup\nHusleje: 6000 kr. Værelser: 4\tAreal: 85 kvm.\nHusleje: 7186 kr. Værelser: 4\tAreal: 83 kvm.\nHusleje: 7496 kr. Værelser: 4\tAreal: 98 kvm.\nBeliggenhed: Televænget, 2770 Kastrup\nHusleje: 4000 kr. Værelser: 3\tAreal: 78 kvm.\nHus/villa til 14.200 kr.\nHusleje: 14200 kr. Værelser: 3\tAreal: 84 kvm.\nBeliggenhed: Bryrupvej, 2770 Kastrup\nHusleje: 3945 kr. Værelser: 2\tAreal: 54 kvm.\nHusleje: 4800 kr. Værelser: 2\tAreal: 55 kvm.\nBeliggenhed: Postparken, 2770 Kastrup\nHusleje: 3746 kr. Værelser: 2\tAreal: 53 kvm.\nHusleje: 6300 kr. Værelser: 3\tAreal: 94 kvm.\nBeliggenhed: Hyben Alle, 2770 Kastrup\nHusleje: 7579 kr. Værelser: 3\tAreal: 77 kvm.\nHusleje: 6500 kr. Værelser: 3\tAreal: 90 kvm.\nBeliggenhed: Gammel Kirkevej, 2770 Kastrup\nLys højloftet lejlighed med stor tagterrasse\nHusleje: 10900 kr. Værelser: 3\tAreal: 108 kvm.\nBeliggenhed: Irlandsvej, 2770 Kastrup\nHusleje: 5184 kr. Værelser: 2\tAreal: 67 kvm.\nBeliggenhed: Saltværksvej, 2770 Kastrup\nHusleje: 6950 kr. Værelser: 3\tAreal: 87 kvm.\nBeliggenhed: Syrefabriksvej, 2770 Kastrup\nHusleje: 4472 kr. Værelser: 2\tAreal: 56 kvm.\nBeliggenhed: Kastrupvej, 2770 Kastrup


sjove Valentinsdag citater | hej, jordnøddesmør til min gelé!\nAaaah… Valentinsdag, en dag, hvor en mands eller kvindes fancy bliver kærlighed. Imidlertid er ikke alle os dygtige til at sætte vores kærlighed i ord. For mange er faktisk denne dag stress og ikke kærlighed, da de kæmper for på passende måde at udtrykke deres sande følelser.\nFrygt aldrig, her er nogle sjove måder, du kan lade den specielle person vide, at du tænker på dem.\ntillykke med fødselsdagen til fyr\n1 Sjove Valentinsdag citater\n2 sjove Valentinsdag-meddelelser\n3 sjove Valentinsdag citater til venner\n4 glade Valentinsdag memes\nSjove Valentinsdag citater\nHvis min Valentine ikke bliver det,\nJeg hænger mig på dit juletræ.\nJeg tror, du lider af en mangel på vitamin Me.\nDu holder mit hjerte i dine hænder. Venligst klap ikke.\nKærlighed, n. En midlertidig sindssyge, der kan hærdes ved ægteskab. Ambrose Bierce\nEt kys er et dejligt trick designet af naturen til at stoppe talen, når ord bliver overflødige. Ingrid Bergman\nOrd kan ikke udtrykke, hvor meget du betyder for mig.\nDu er så varm, selv mine bukser falder for dig.\nGlædelig Valentinsdag! Somebunny elsker dig!\nCupido er dum… Glad Valentinsdag.\nFør du gifter dig med en person, skal du først få dem til at bruge en computer med langsom internettjeneste for at se, hvem de virkelig er. Vil Ferrell\nGlem sommerfuglene, jeg føler hele zoologisk have, når jeg er sammen med dig.\nHvis jeg kunne omarrangere alfabetet, ville jeg sammensætte U og jeg.\nMine venner fortæller mig, at jeg har et intimitetsproblem. Men de kender mig ikke rigtig. Garry Shandling\nKærlighed er svaret, men mens du venter på svaret, rejser sex nogle ret gode spørgsmål. Woody Allen\nKvinder har brug for en grund til at have sex. Mænd har bare brug for et sted. Billy Crystal\nGifte dig med en mand på din egen alder; når din skønhed forsvinder, så vil hans syn. Phyllis Diller\nMit hjerte brænder for dig.\nJeg købte stearinlys, noget Barry White-musik og et par flasker kølet champagne. Det skulle holde dine forældre travlt hele natten, så vi virkelig kan nyde denne Valentine.\nValentinsdag var en traditionel fest til minde om flere forskellige mænd ved navn Valentine, som alle blev dræbt for deres tro. Så ... lad os bruge dette som en undskyldning for at blive travlt!\nDenne Valentinsdag vil jeg bare sige 'vær venlig ikke at forlade mig'. Min sundhedsplan dækker ikke brudte hjerter.\nJeg ville øse på dig denne Valentinsdag og synge dig en smuk sang. Men så hørte jeg mig selv synge og besluttede, at jeg ville gøre det bedre, hvis vi bare lavede meget.\nJeg vil have os til at være som Barack og Michelle. Eller Brad og Angelina. Jeg vil have, at vi skal være sammen som Kim og de rige fyre.\nRoser er røde, violer er blå, bla bla… Jeg sutter til poesi, men jeg elsker dig.\nJeg fortalte mine forældre, at jeg var forelsket i en stripper. Nu vil jeg have, at du møder mine forældre, sukker. Glædelig Valentinsdag!\nTil denne Valentinsdag, lad os rollespil for at komme ind i kærlighedens ånd: Jeg kommer til at klæde mig ud som en nøgen babyengel og bruge en bue til at skyde dig med hjerte-tippede pile. Eller jeg kunne bare give dig slik og tage dig til middag. Hvad siger du?\nAf kork elsker jeg dig. Glædelig Valentinsdag!\nRoser er røde, violer er blå, sukker er sød ...\nDu er min dame, mit liv, mit kryb!\nAf alle mine elskere er du sandsynligvis den ottende bedste. Du kom på top ti! Glædelig Valentins dag!\nHver dag vågner jeg op og tænker på dig. Tak for morgeninspirationen, skat. Glædelig Valentinsdag!\nKan du huske, da jeg sagde, at jeg troede, at din mor var sexet? Ingen? Mig heller ikke ... Happy Valentine's!\nForskere mener, at en stor eksplosion kaldet Big Bang var starten på vores univers. I aften, lad os vie os til videnskab.\nJeg vil have den perfekte Valentinsdag gave. Er det chokolade? Blomster? Middage? Nej. Den perfekte Valentinsdag-gave er Ryan Gosling. Men hvis han ikke er tilgængelig, tager jeg dig.\nNogle mennesker siger, at verden i dag ikke har nok kærlighed. Denne Valentinsdag, lad os lave nogle.\nDer er 364 dage i et år, der ikke er dagen efter Valentinsdagen. Vi kan være i tide til arbejde på disse dage.\nNaturligvis vælger jeg dig! Glædelig Valentinsdag!\nSjove Valentinsdag citater til venner\nLad os i dag fejre vores kærlighed til pizza og se den serie, jeg fortalte dig om. Glædelig Valentinsdag! #hvornår og hvor\nDu fortjener alle de valentiner i verden, men i dag sidder du fast med din gamle ven, der vil behandle dig sprit og uønskede kalorier.\nRomantiske partnere kommer og går og kan bryde dit hjerte, men bedste venner er for evigt, og de kan gøre din aften elendig. Happy Valentine's Day, det er dit valg!\nJeg forstår ikke, hvorfor min platoniske kærlighed til dig er mindre vigtig end elskendes kærlighed og lidenskab. Uanset hvad venter jeg på dig og din moderat gave på Valentinsdagen.\nJeg tror ikke, at Valentinsdag kun skal være til par. Det skal også være til mennesker, der elsker hinanden uanset hvilken form, som kærligheden har, og som er klar til at omfavne hinandens dumhed. Her er til dig, min dyrebare idiot, kun kærlighed og kærlighed!\nAt tilbringe Valentinsdag med mig er bedre end med romantiske partnere, fordi du får film og chokolade uden at skulle gå i brusebad. Tænk over det, kun seriøse forslag.\nHvem har brug for en mand, når du har en ven som mig? Hvis du svarer forkert, er jeg lige her og venter med min Netflix på. Glædelig Valentinsdag.\nGlædelig Valentinsdag. Du er min favorit menneske.\nDet bedste ved vores venskab er, at vi ikke behøver at udveksle roser for at vide, at vi har et specielt bånd. Alle andre er en sucker.\nVores fyrster kommer en dag. Indtil da, lad os stjæle de hvide heste og galoppere til det nærmeste burgersted. Glædelig Valentinsdag.\nJeg håber, du læser dette fra spaen, mens du nipper til en kold, forfriskende smoothie og bliver forkælet med en manikyr og en massage. Du fortjener alle de gode ting i livet.\nGlad Valentinsdag memes\nJeg vil tilbringe Valentinsdag med min ægte kærlighed: MAD.\nValentinsdag kommer. Afskaffelse er officielt tilbage i stil.\nNår Valentins gaver er alt for nedladende.\nog i det øjeblik sværger jeg, at vi havde et uendeligt citat\nPrins charmerende, er det et nyligt billede?\nFor romantisk til at se porno, for festlig til at blive hjemme.\n25+25 Julehilsner til 25. december\nAlt hvad jeg vil have til min fødselsdag er endnu en fødselsdag. Ian Dury\nTillykke med fødselsdagen til den bedste far. Retro billede.


"Med egne ord": Bryd tabuet omkring seksuelle overgreb | viborg-folkeblad.dk\nEn ung kvinde og hendes mor fortalte i folkebladet sidste år om, hvordan deres liv og hverdag faldt sammen, da moderens mand blev afsløret i at have misbrugt sin sted-datter. Arkivfoto: Jane Gisselmann\nLokal forening forsøger igen at bryde tabuet om seksuelle overgreb.\n08 apr. 2018 kl. 21:02\nViborg: Den 17. april klokken 19 kan man møde forfatterne og redaktørerne bag antologien "Med egne ord", når Viborg Bibliotekerne og den lokale forening Kvisten sætter fokus på seksuelle overgreb: afarterne, følgerne og behandlingerne.\nVed arrangementet deler forfatterne og redaktørerne bag antologien "Med egne ord" deres personlige fortællinger med viborgenserne. Det foregår i mødelokale 3 på Hovedbiblioteket i Viborg, hvor forfatterne vil læse deres beretninger op, mens redaktørerne fortæller om arbejdet med antologien. Efterfølgende fortæller Kvisten om sine tilbud til ofre for seksuelle overgreb.\nAftenens formål er at få nuanceret debatten om seksuelle overgreb og bryde med tabuerne.\n"Med egne ord" er blevet til på tre skriveforløb afholdt i vinteren 2017 i Poesiens Hus, og udkom den 5. marts 2017.\nKvinderne valgte selv den skriftform, der passede dem bedst - fortælling, novelle, digt eller brev. Bredden i form spejler indholdet - fra såkaldte "gråzoner" over "daterape" til incest.\nTovholderne og redaktørerne bag projektet, forfatterne Iben Claces og Lene Henningsen, har ønsket at bidrage til en nuanceret debat om seksuelle overgreb og samtidigt give bidragyderne sprogets forløsende nøgle, lyder det i en pressemeddelelse.\nKvisten er en lokal organisation, der laver frivilligt socialt arbejde for personer, der har været udsat for seksuelle overgreb, og deres pårørende. Foreningen tilbyder individuel gruppeterapi, individuelle terapiforløb, parterapi, samt foredrag og temadage, og den har blandt andet fået priser for sit arbejde med at sætte fokus på de misbrugte mænd.\nDet er gratis at deltage i arrangementet, og tilmelding er ikke nødvendig.\nDa Martin besøgte sin far i fængslet, blev han det næste off...\nPolitisk enighed om at begrænse pædofile forældres rettighed...


Min værneplig NIELS EBBESEN » Maritime Venners hjemmeside F339 Niels Ebbesen & 340 Thetis\nTil trods for, at jeg nu har forrettet tjeneste i søværnet i næsten 47 år, vil min værnepligtstid, og i særlig grad min tid på NIELS EBBESEN, altid for mig stå, som noget ganske særligt.\nI modsætning til mange af mine jævnaldrende, så glædede jeg mig til at skulle ind og aftjene min værnepligt, underforstået som marinesoldat.\nStor var derfor min skuffelse, da jeg ved møde på sessionen, blev udtaget til pansertropperne, og selv om, at jeg græd og tryglede var der intet at gøre – PANSERTROPPERNE.\nMed min fars hjælp, en del lobbyarbejde og med megen nepotisme, lykkedes det for mig, at blive indkaldt til søværnet, og den 23. maj 1961 mødte jeg så forventningsfuld i Auderød.\nBortset fra den første dag, som jo var et rent helvede for alle, så syntes jeg også at rekruttiden i Auderød var en fornøjelig tid, ikke mindst på grund af vores delingsfører, fenrik Aksel Sørensen (Aksel Havørn), han var ustyrlig morsom.\nJeg sagde derfor også ja med det samme, da han spurgte om jeg ville være korporal. Jeg blev udtaget til at blive artilleritekniker, skønt jeg hellere ville være Maskingast. Da vi mødte på Korporalsskolen på Margretheholm, fik jeg min næste skuffelse, idet den kanon, som jeg skulle uddannes til, fortrinsvis blev benyttet på forterne, og jeg ville jo ud at sejle. Heldigvis var der, i den anden klasse, en gift mand med nyfødte tvillinger, som skulle være hjemme, og ham fik jeg lov at bytte med.\nVi fik med det samme at vide, at vores fremtidige tjeneste var afhængig af vores afgangskarakterer, idet vi selv måtte vælge tjenestested, startende med nummer 1 i klassen.\nJeg knoklede som en gal, og blev da også nummer 1, og til de andres store overraskelse valgte jeg ikke torpedobåd, men derimod gode gamle NIELS EBBESEN.\nJeg ville ud og se verden.\nDet kan ikke nægtes, at det var noget af et kulturelt chok, dog af positiv karakter. Vi blev modtaget af banjemesteren overfenrik Ove Jessen, som trods sit barske ydre udstrålede en venlighed, som man gennem hele tiden ombord skulle komme til at sætte meget stor pris. Vi blev vist rundt i skibet og fik at vide, at det vigtigste ombord var, om vi kunne finde ud af de tre SSS – hvilket betød hvor vi skulle SOVE, SKIDE og SKAFFE og så fik udleveret vores fordelingsseddel, der angav hvad vi skulle lave under de forskellige ruller og vi blev belært om hvad vores skibsnummer repræsenterede – jeg fik nummer 235. Herefter fik vi vores hængekøje, og blev\nundervist i, hvorledes sådan en bananskal skulle rigges op, hvordan den skulle pakkes og hvordan man skulle stuve den af vejen i fingernettet, som var det trådbur, der for vores vedkommende var placeret på styrbord båddæk. Man blev hurtigt belært om, at der skulle være et stykke kosteskaft i begge ender, til at holde den udspændt, og man fandt også ud af, at ens køje helst skulle ligge\nnederst i fingernettet, for ikke at være gennemblødt af saltvand, hvis vi var ude i lidt ruskevejr.\nJeg blev underbragt på forreste overbanje og fik meget hurtigt nogle fine venner der. Alle de ”gamle” var meget hjælpsomme overfor en, men de kunne dog også tage fusen på en, hvis det passede i deres kram, eksempelvis havde de fuppet mig til at tage vagten alle tre dage, den første weekend vi lå i Ålborg, som var provinshavnen vi besøgte inden afgang til Færøerne – det skulle aldrig komme til at gentage sig.\nPå forbanjen var der fire bakker. Den forreste om styrbord var de befarne, hvor blandt andet Torben og ”Ålborg” hørte til, sammen med 4 – 5 fiskere. Den forreste om bagbord var for det frivillige mandskab, de benyttede den faktisk aldrig, men skaffede derimod ude i deres lille beboelse foran for forbanjen.\nDen agterste om styrbord var for frigængere, og det var også meget begrænset hvor mange der skaffede der, idet de hellere ville have den mad der blev serveret i de respektive stirridser, hvor de var messegaster.\nDen agterste om bagbord var forbeholdt korporaler, korporalselever og præsten.\nDer var 3 plottere: ”Sugar”, ”Bogense” og ”Johnny Walker”, så var der 2 signalgaster: ”Ole Kroppur” og ”Karoline”, 1 telegrafist ”Erik Gnist”, vi var 2 artilleriteknikere: Benny og ”Sorte Ørn”, så var der en sanitetskorporal, som jeg ikke husker navnet på, han hed altid bare ”Sanitten” og slutteligt præsten ”Holger Præstur”, han boede dog ikke på forbanjen, men havde sit eget lukaf i arresten, som i den anledning var omdøbt til præsteskabet. Torben fra de befarnes bakke holdt tit til ved vores bakke. 10 mand skulle således skiftes om at være bakstørn en uge ad gangen. Jeg fandt hurtigt ud af, at ingen af de andre syntes om dette job, som jo indebar at hente mad ved kabyssen og senere bakke resterne ud i ”Olga”, som var placeret i skylleriet, og derefter damprense tallerkner, krus og spisebestik. Jeg tilbød mig derfor til at være fast bakstørn mod at de andre betalte mig hver 2 kroner om ugen, det var næsten lige så meget, som vi havde i forstrækning. Det viste sig at have den fordel, at jeg undervejs fra kabyssen til banjen kunne udvælge mig den største bøf eller det største stykke kød, som jeg puttede i lommen, inden jeg satte bakkerne ned på bordet, hvor der jo straks skete et veritabelt slagsmål om de bedste stykker. Da jeg senere blev korporal slap jeg for at stå i kø både ved kabyssen og i skylleriet, idet jeg under påberåbelse af min befalingsmandsgrad blot maste mig ind forreste i køen.\nVed vores bakke var vi jo meget forskellige i vores tjeneste ombord, så vi havde ikke ret meget tjenstligt at tale om, bortset fra, at vi hver især skulle overbevise de andre om vigtigheden af netop vores job.\nHelt anderledes så det ud på den forreste underbanje hvor størstedelen af maskinbesætningen var underbragt, de var meget sammenspiste og havde deres officerer og befalingsmænd til fælles, derfor var der et helt specielt sammenhold blandt ”bøderne” og det var da også på deres banje, at der altid var sang og leben.\nDa jeg følte mig lidt som maskinmand, holdt jeg en del til på deres banje, og blev da også accepteret som fuldgyldigt medlem af ”Yokohama-klubben”, blot jeg medbragte min guitar.\nDer blev knyttet mange fine venskaber ombord på gode gamle NIELS ikke alene blandt os værnepligtige men også blandt officerer og befalingsmænd som for mit eget vedkommende, har holdt igennem hele min tjeneste i søværnet.\nTiden ombord gav mange dejlige oplevelser, den gang var det jo ikke så almindeligt, at men rejste udenlands på ferie, og jeg for mit vedkommende havde aldrig været andre steder end Sverige, så derfor var det store oplevelser at besøge Bergen, Edinburgh, Grimsby, Amsterdam og Rotterdam.\nFærøerne var også en fantastisk oplevelse og selv om det nok nogen gange kunne være lidt trist at sejle rundt om øerne – først den ene vej, og så den anden vej – så kom man til at elske de små øer, selv om befolkningen ikke var os lige venlig stemt alle vegne, Man skal huske på at det stadig var for tæt på Klaksvik – affæren, den havde færingerne svært ved at glemme. Det sted vi satte størst pris på var Tværå, som vi ligefrem kaldte Lille Danmark.\nJeg har altid været fascineret af elementernes rasen, så jo dårligere vejr det var jo bedre syntes jeg om at sejle, og blæsevejr havde vi jo nok af.\nHvordan gik så hverdagene?\nSom jeg erindrer dem, så var det skafning, søvn, rengøring og vagt –vagt vagt – vagt – vagt og atter vagt. Jeg kunne godt forstå, at der skulle være vagt på broen i styrehuset og på radiostationen, når vi sejlede, og det var ligeledes indlysende at der skulle være vagt i maskinen og på fyrpladsen, men den vagt jeg gik, fandt jeg totalt overflødig. Det hed skibsvagt. På havet gik vi tre skifte vagt, det vil sige at et helt skifte var purret ud for 4 timer, men der var ikke så mange poster at besætte, så størstedelen af skiftet måtte slange i ”Store Kongensgade” fuldt påklædt. Selve vagten blev bestridt fra vagtstuen agter. Der var en vagthavende banjemester, som var overfenrik, han måtte dog slange på køjen, i vagtstuen sad vagtassistenten, der var fenrik – på mit vagtskifte var det Egon Kristensen, som i øvrigt altid led forfærdeligt af hjemve, så var der en skifteassistent, som var af sergentgruppen, jeg gik sammen med oversergent Svend Toft, så var jeg som korporal tjensthavende og dertil kom så to ordonnanser, som var elever. En kort overgang var der også en skildvagt uden for tremandstoilettet, han skulle hver gang en havde benyttet toilettet se efter om der var proppet for meget papir i tønden – komplet idioti – Eleverne skiftede hver time med nogen af dem, som slangede i Store Kongensgade, medens vi andre gik vagt i 4 timer. Jeg opøvede mig i, at stå op og sove med åbne øjne.\nEn gang imellem kimede det fra broen, og så skulle alle eleverne mønstre ved styrbord fartøj, hvis ikke de var på plads inden for 2 minutter, skulle de tilbringe resten af vagten slangende rundt om skorstenen. Man må sige, at det var vagt for vagtens skyld, men eleverne skulle jo lære det.\nHvis man i arbejdstiden ikke havde vagt, så var det artilleriet, der skulle passes. Normalt havde vi kun presenningerne af kanonerne når der var forestående skydninger eller hvis vi sejlede ”Klart Skib” hvilket vi gjorde mindst en gang på hvert togt, der var kanonerne bemandende i tre til fire døgn, hvor vi skaffede på posterne, Til daglig sad Benny og jeg nede i vor artillerishop med låst dør, der kunne man spejle æg og riste pølser, som vi havde bjærget fra kabyssen. Hvis nogen bankede på døren, så slukkede vi lyset, men vedkommende kunne sagtens lugte, at vi var der for enten lugtede der af mad eller også tobaksafbrænding, vi var storrygere begge to.\nEn af de bedste oplevelser, som jeg mindes, var da vi startede vores skibsorkester, det var virkelig noget, som friskede op på stemningen ombord, ellers var de fleste nok beskæftiget med, at holde øje med hvornår der kom post hjemmefra, og der kunne til tide være langt imellem anløb af enten Tjaldur eller Dronning Alexandrine.\nEn enkelt gang kom der en Katalina op med post. Hvilket jo var herligt.\nGenerelt må jeg sige, at min tid på gode gamle NIELS var en dejlig tid, selv når man ser bort fra de evindelige trawleruller, som altid skulle holdes umiddelbart efter udskejning. Det var selvfølgelig også de gode minder fra NIELS, der fik mig til at søge ind igen efter hjemsendelsen. Dem der ikke har prøvet at sejle på en gammel fregat med bakkeskafning og hængekøjer, kan slet ikke forstå stemningen, når 30 mand samtidigt skulle ud af køjerne, og de trådte ned på bakken med deres sure sokker, samtidig med at morgenmaden var bakket op – virkelig lækkerier. Jeg tror nok, at hygiejnen var rimelig god i korporalsbakken, men det kneb lidt med badningen andre steder, hvilket havde fået DOC til midt i august måned, at sætte et skilt op ude på badeværelset, med teksten: ”Undgå juletravlheden – vask fødderne nu”.\nDa jeg tog ud på mit 4. togt var jeg lige pludselig en af de værnepligtige, der stod forrest i køen til hjemsendelse, og så vidt jeg husker, blev jeg vist nok en rigtig modbydelig Super Trotyl Basse, som var med til at mobbe både møl, og elever og sågar de gamle frivillige konstabler. Vi gamle sad mangen en aften og diskuterede om vi skulle klippe af målebåndet efter dansk eller færøsk tid, og når vi så havde klippet, så var det ellers ned på elevbanjen og drysse de afklippede numre ud over deres køjer.\nJeg tror nok, at jeg på en eller anden måde følte mig forpligtet til at opføre mig sådan, for i virkeligheden glædede jeg mig slet ikke til hjemsendelsen.\nDa jeg senere skrev til oversergent Svend Toft, at jeg overvejede at søge ind igen, skrev han tilbage til mig, at jeg nok i de første mange måneder skulle snige mig langs husmurene, og gemme mig for alle dem jeg havde mobbet\nSluttelig er der ingen tvivl om at tiden på NIELS EBBESEN har sat sine dybe spor i min hukommelse, da der således i mine gemmer dukker en skitse op, som jeg ikke har tegnet ”On Location”, men derimod en gang på sergentskolen, hvor jeg tilsyneladende har siddet og kedet mig i en time. Tegningen er lavet med kuglepen og farveblyanter, og i min døs har jeg drømt mig tilbage – og efter bedste evne prøvet at hidkalde mig indtrykket af Bb. sidedæk i halvsnasket vejr.